هەڵەبجە؛ سبەینێ نەوتی ماڵان دابەش دەکرێت\nبڕیارێک لە وەزارەتی پەروەردەی هەرێمەوە\nمردن بە کۆرۆنا لەهەرێم دوو هێندەى عێراقە\nسەرۆکوەزیرانی عێراق ڕایگەیاند، خراپی ئیدارەدان، نەبوونی پلان و قەیرانی ئابوری ئاستەنگی زۆریان لە بەردەم هەوڵەکانی حکومەتدا دروستکردووە بۆ بەرەنگاربوونەوەی پەتای کۆرۆنا.\nئەمڕۆ (چوارشەممە، 1ی تەموزی 2020)، نوسینگەی ڕاگەیاندنی مستەفا کازمی، سەرۆکوەزیرانی عێراق ڕاگەیاندراوێکی بڵاوکردەوە کە تێیدا هاتووه، "سەرۆکوەزیرانی عێراق لەگەڵ سەرۆک و ئەندامانی لیژنەی تەندروستیی و ژینگەی پەرلەمانی عێراق کۆبووەتەوە".\nئاماژە بەوەکراوە سەرۆکوەزیران لە کۆبونەوەکەدا جەختی لە گرنگی هەماهەنگی نێوان حکومەت و پەرلەمان کردوەتەوە بۆ بەرەنگاربوونەوەی قەیرانی کۆرۆنا و وتویەتی :"خراپی ئیدارەدانی سیستمی تەندروستی وڵات لەماوەی ڕابردوودا و نەبوونی پلانی تۆکمە و کەڵەکەبوونی کێشەکانی تایبەت بەو کەرتە لە ساڵانی ڕابردوودا بەشێوەیەکی ڕاستەوخۆ کاریگەری کردوەتە سەر ژیانی هاووڵاتیان، ڕەنگدانەوەی ئەو کێشە کەڵەکەبووانەش لە ئێستادا بەڕوونی دەرکەوتوە لە سەردەمی بڵاوبوونەوەی پەتاکەدا".\nبەگوێرەی ڕاگەیاندراوەکە، لە کۆبوونەوەکەدا کۆمەڵێک ڕێوشوێن بۆ بەرگرتن لە بڵاوبوونەوەی نەخۆشییەکە تاوتوێ کراون کە لەلایەن لیژنەی تەندروستیی و ژینگەی پەرلەمانی عێراق خراوەتە ڕوو.\nنووسینگەی ڕاگەیاندنی مستەفا کازمی ئەوەشی خستوەتەڕوو سەرۆکوەزیرانی عێراق ڕایگەیاندووە، "حکومەت پاڵپشتی لیژنەی باڵای تەندروستیی ودڵنیایی نیشتمانی دەکات لە هێنانی ئەو پزیشکانەی کە خاوەن شارەزایی و توانای بێ هاوتان بۆ ئەندامێتی لیژنەکە ئەوەش بەمەبەستی چڕکردنەوەی هەوڵەکانی بۆ بەرگرتن بە ڤایرۆسی کۆرۆنا".\nئاماژە بەوەشکراوە سەرۆکوەزیران بە لیژنەی تەندروستی و ژینگەی پەرلەمانی عێراقی وتووە "حکومەت ڕۆژانە لە نزیکەوە بەدواداچوون بۆ هەوڵە نیشتیمانییەکان دەکات کە لەپێناو لابردنی لەمپەڕەکان لەبەردەم هەوڵەکانی ڕووبەڕووبوونەوەی پەتاکە".\nئەمە لەکاتێدایە کە لە کۆبوونەوەى ئەمڕۆى ئەنجومەنى وەزیرانى عێراقدا سەبارەت بە ڕێوشوێنەکانى بەرگرتن لە ڤایرۆسى کۆرۆنا، حکومەتى عێراق بڕیاریدا، قەدەغەى هاتوچۆ لە کاتژمێر(7)ى ئێوارەوە بۆ(6)ى بەیانى جێبەجێ بکرێت و بودجەى پێویستیش بۆ وەزارەتى تەندروستى خەرج بکرێت.\nهەروەها حکومەت بڕیاریشیدا، ڕێگە بدرێت بە هاتنە ناوەوەى ئۆکسجین لە خاڵە سنورییەکانەوە ڕێگەش بە ژمارەیەک لە تاقیگە ئەهلییە باوەڕپێکراوەکان بدرێت پشکنینى کۆرۆنا ئەنجام بدەن.\nحکومەتی عێراق، وەزارەتى ناوخۆ و کارمەندانى پۆلیس و هێزە ئەمنییەکانیشى ڕاسپاردووە، ڕێنماییەکانى قەدەغەى هاتوچۆ جێبەجێ بکەن و لە ئەرکەکانیان کەمتەرخەمى نەکەن.\n2020.07.12 - 19:56\nهەرێم دەردەدڵی خۆی لەبارەى کێشەکانی لەگەڵ بەغدا بردە لای ئەوروپی و ئەمریکییەکان\n2020.06.30 - 16:39\nهەزاران دەروێشی دیکە بەڕێکەوتوون و حکومەتی هەرێمیش یەکەم بڕیاری لەوبارەیەوە دا\n2020.07.09 - 18:45\n2020.07.06 - 19:52


مه‌لا به‌ختیار، رایده‌گه‌یه‌نێت: یه‌كێتی له‌مێژوودا، ته‌نها بۆ رزگاركردنی كوردستان دانه‌مه‌زراوه!\nئه‌م وته‌یه‌ی مه‌لا به‌ختیار، لێپرسراوی ده‌سته‌ی كارگێڕی، له‌چوارچێوه‌ی ئه‌و دیداره‌كه‌یدا هات كه ئه‌مڕۆ 21-9-2019، له‌گه‌ڵ ژماره‌یه‌ك له‌كادرانی كۆمیته‌كانی ده‌ڤه‌ری پشده‌ر به‌ڕێوه‌چوو.\nهه‌ر له‌و دیداره‌دا، مه‌لا به‌ختیار، ئاماژه‌شی به‌وه‌كرد، كه ئومێده‌وارین یه‌كێتی بگاته ئه‌و قۆناغه‌ی ره‌خنه‌یه‌كیشی پێویست نه‌بێ، به‌شێوه‌یه‌ك هه‌مومان له‌مایه‌شی بخۆین له‌سایه‌شیدا بژین! حزبێك بێ له‌هه‌موو حزبه‌كانی تر كاریگه‌رتر بێ‌و بتوانێ باقی په‌یامه‌كانی‌و ئه‌ركه‌كانیشی له‌مێژوودا به‌جێبهێنێت.\nراشیگه‌یاند: یه‌كێتی له‌مێژوودا، ته‌نها بۆ رزگاركردنی كوردستان دانه‌مه‌زراوه، به‌ڵكوو دوو ئه‌ركی گه‌وره‌ی دیكه‌شی هه‌یه، كه هێشتا به‌دینه‌هێناوه، ئه‌وانیش یه‌كه‌م دیموكراسییه، كه ئێستا له‌سه‌ره‌تای رێگه‌ی پرۆسه‌ی دیموكراسین‌و ئه‌ركی دووه‌میشی دادپه‌روه‌رییه، وه‌كو سۆشیال دیموكرات.\nوتیشی: هه‌رحزبێكیش سۆشیال دیموكرات بێت‌و نه‌توانێ ته‌واوی ئه‌ركه‌كانی دیموكراسی به‌دیبهێنێت، مه‌حاڵه بتوانێ دادپه‌روه‌ری به‌دیبهێنێت. بۆیه وه‌كو یه‌كێتی، رێگه‌یه‌كی دوورو درێژمان له‌به‌رده‌مدا ماوه‌و به‌داخه‌وه له‌م رێگه دوورو درێژه‌ی له‌به‌رده‌مماندایه، یه‌كێتی له‌ناوخۆیدا دووچاری ئه‌م هه‌موو كێشه‌و بێشه‌یه بووه‌و له‌ده‌ره‌وه‌ی خۆشمان هه‌روه‌ها.. بۆیه یه‌كێتی ته‌نها به‌كۆنگره‌یه‌كی رواڵه‌تی ناتوانێ متمانه بگێڕێته‌وه‌و ئۆرگانه‌كان ببوژێنێته‌وه.\nله‌و روانگه‌یه‌شه‌وه، په‌یوه‌ندییه ناوخۆییه‌كانی یه‌كێتی له‌كوردستان، عیراق‌و هه‌رێمایه‌تی‌و نێوده‌وڵه‌تی تاوتوێ كردو ئاماژه‌شی بۆ ئه‌وه‌كرد، كه قه‌یرانێكی بچووك له‌بازگه‌یه‌كدا، كه به ناڕه‌وا رێگه‌یان له‌كاك مه‌حمود سه‌نگاوی گرتووه! له‌كاتێكدا پارتی قه‌ت نه‌ده‌بوو ئه‌مه بكه‌ن، چونكه هیچ ئسوڵێك ئه‌مه قبوڵ ناكات، كه پارتی كردویه‌تی‌و باوه‌ڕ ناكه‌م لێپرسراوه‌كانی خۆشیان، پێیانخۆشبووبێت ئه‌مه روویداوه، چونكه خه‌ریكه له‌سه‌ر قه‌یرانێكی بچوك، نێوان یه‌كێتی‌و پارتی، تێكبچێت! به‌ڵام خۆشحاڵم كه مه‌كته‌بی سیاسی زۆر به ئارامی مامه‌ڵه‌یان له‌گه‌ڵ ئه‌م بابه‌ته‌دا كردووه.\nله‌باره‌ی كۆنگره‌شه‌وه، مه‌لا به‌ختیار، پاشئه‌وه‌ی ئاماژه‌شی بۆ ئه‌وه‌كرد، كه به‌ته‌وافوق چوونه ناو كۆنگره ره‌تده‌كاته‌وه، بۆ هه‌ڤاڵان كادرانی كۆمیته‌كانی ده‌ڤه‌ری پشده‌ر، ته‌ئكیدی كرده‌وه: یان سیاسه‌ت مه‌كه‌ن، یان سیاسییه‌كی به‌بیروباوه‌ڕبن! یان سیاسه‌ت مه‌كه‌ن، یان سیاسییه‌كی به‌ڕه‌وشت‌و به‌وه‌فابن! جوانی سیاسه‌ت له‌وه‌دایه ره‌وشتێكی به‌رزت هه‌بێ، بیروباوه‌ڕێكی به‌رزت هه‌بێ‌و كردارو ره‌فتاری به‌رزت هه‌بێ! بۆیه ئه‌م ته‌مه‌نه‌ی ئێوه‌ش، ته‌مه‌نی تێگه‌یشتن‌و خۆ په‌روه‌رده‌كردنه، ته‌مه‌نی پێشكه‌وتن‌و ته‌مه‌نی ئه‌وه‌یه كه به‌ڕاستی خه‌می ئێستا‌و ئایینده‌ی حزبه‌كه‌تان بخۆن! هه‌موو ئه‌مانه‌ش به‌وه ده‌بێ كه به‌ڕاستی بیروباوه‌ڕ، هه‌ست‌و هه‌ڵوێست‌و هه‌موو ویژدانت، بجوڵێنیت! ئه‌مه‌ش واتا: یان بیروباوه‌ڕو رێگه‌ی راست، یان نه‌بوونی بیروباوه‌ڕو رێگه‌ی هه‌ڵه..


ژمارەیەك كەسایەتی هەرێم 6 داواكاری ئاراستەی حكومەتی عێراق دەكەن\n07.10.2019 09:50 PM\nژمارەیەك نوسەر و رۆژنامەنوس لە بەیاننامەیەكدا داوا دەكەن توندووتیژی و دەستدرێژیكردن سەر خۆپیشاندەران بوەستێندرێت و هەڵمەتەكانی دەستگیركردن و رەشبگیری خۆپیشاندەران و چالاكوانانی مەدەنی و هاوڵاتیان كۆتایی پێبهێندرێت.\nئەو چالاكوانانەی هەرێم یكوردستان لە 6 خاڵدا داواش دەكەن دەستگیركراوانی خۆپیشاندەر و چالاكوانانی مەدەنی و میدیاكاران بە زووترین كات ئازادبكرێن، خۆپیشاندەرانی بریندار چارەسەری پێویستیان پێشكەش بكرێت.\nئەوان داواش دەكەەن دەزگاكانی راگەیاند ئازاد بن لە روماڵكردندا و بكوژانی خۆپیشاندەران لە دەزگا ئەمنیەكان رادەستی یاسا بكرێن و و دادگایی بكرێن.\nچەند رۆژێكە لە شاری بەغداد و بەشێك لە شارەكانی ناوەڕاست و باشوری عێراق شەپۆلێكی خۆپیشاندان و ناڕەزایی جەماوەری سەریهەڵداوە، لە پێناو خزمەتگوزارەییە سەرەتاییەكان و دادپەروەری كۆمەڵایەتی و روبەڕووبونەوەی گەندەڵی و هەژاری و بێكاری، بەڵام لەبری جێبەجێ كردنی خواستەكانی خۆپیشاندەران لەلایەن دەسەڵاتدارانی عێراق، بە گوللە روبەڕوویان بوونەتەوە.\nبەپێی دوایین ئاماری وەزارەتی ناوخۆی عێراق (104) كەس كوژراون و (6107) كەس برینداربوون، ئەمە سەرەڕای دەستگیركردنی سەدان كەسی دیكە. دەزگا ئەمنیەكان تەنها بە روبەرووبونەوەی حۆپیشاندەران نەوەستاون، بەڵكو بۆ كپكردنی دەنگی ناڕەزایەتیەكان هەڵیانكوتاوەتە سەرنووسینگەی كەناڵەكانی (دیجلە، عەربیە، حەدەس، ئین ئاڕتی عەرەبی، فورات) و چەند دەزگایەكی راگەیاندنیان داخستووه.\nئێمە پێمان وایە، ئەم شێوازە لە روبەڕووبوونەوەی خۆپیشاندەران كە تیایدا داوای مافە سەرەتاییەكانی خۆیان و روبەڕووبونەوە و دادگاییكردنی گەندەڵكاران دەكەن، پێشێلكردنی راستەوخۆی دەستور و یاسا كارپێكراوەكانی عێراقە، هەروەك چۆن پێشێلكردنێكی مافە كەونیەكانی مرۆڤە، كە خۆی لە ئازادی رادەربڕین و دەستكەوتنی زانیاری و رێزگرتن لە كەرامەتی مرۆڤ و خواستەكانی هاوڵاتیان دەبینێتەوە.\nبەپێی ئاماری سندوقی دراوی نێودەوڵەتی بۆ ساڵی 2018، رێژەی بێكاری ( 40%) و هەژاری ( 41%)ە، بۆ گەندەڵیش عێراق لە پلەی (168)ە لەسەر ئاستی جیهان.\nلێرەوە بەبیر دەسەڵاتدارانی عێراق دەهێنینەوە، بەم رەفتارەیان دەوڵەتی عێراق بەرەو دەوڵەتێكی ئەمنی توندوتیژی دوور لە بەها دیموكراسیەكان ئاراستەدەكەن؛ هەروەك چۆن ئەرك و بەرپرسیارێتی ئەنجامدانی چاكسازی و جێبەجێكردنی خواستەكانی خەڵك و پابەند بوون بە بنەماكانی مافی مرۆڤ و دیموكراسی دەكەوێتە ئەستۆی حكومەتی عێراقیش، بەهەمان شێوە ئەركی روبەڕوونەوەی گەندەڵی و نادادپەروەری كۆمەڵایەتی كە لە هەرێمی كوردستان كەمتر نیە لە شارەكانی دیكەی عێراق، دەكەوێتە ئەستۆی حكومەت و دەسەڵاتدارانی هەرێمی كوردستان .\nبۆیە ئێمە كە پێكهاتووین لە ژمارەیەك كەسایەتی و رۆژنامەنووس و چالاكوانی مەدەنی، بە‌تووندی ئیدانەی پەلاماردان و هێرشكردنە سەر خۆپیشاندەران و چالاكوانانی مەدەنی و دەزگا راگەیاندنەكان دەكەین و، بە رەفتارێكی نامرۆڤانەی دوور لە چوارچێوه یاسا ناوخۆیی و نێودەوڵەتییەكانی دەزانین و، رایدەگەیەنین: بەردەوامی ئەم مامەڵە نامرۆییە و شكاندنی كەرامەتی هاوڵاتیان و گەلانی عێراق دەبێتە هۆی بنبەستبوونی حوكمڕانی عێراق لە سیستەمێكی سەركوتكار.\n6- بكوژانی خۆپیشاندەران و چالاكوانانی مەدەنی لە دەزگا ئەمنییەكان رادەستی یاسا و دادگاكان بكرێن و دەربازیان نەبێت لە سزای یاسایی.\n1- نیاز عەبدوڵڵا\n2- محەمەد رەئوف\n4- تەحسین قادر\n5- شوان محەمەد\n6- كەمال رەئوف\n7- رووناك رەفیق\n8- سەرتیپ جەوهەر\n9- ئەنوەر حسێن\n10- ئارام مەحمود\n11- پێشەوا چۆمانی\n12- فازڵ حەمە رەفعەت\n13- ئاوات محەمەد پیروەیس\n14- یاسین تەها\n15- ئالان بەرزنجی\n16- عەلی كەریمی\n17- بەشدار عوسمان\n18- رێبوار ئەوڕەحمان\n19- سەنگەر رەسوڵ\n20- شەیدا ئەنوەر\n21- هیوا عومەر\n22- فەرهاد چۆمانی\n23- مەعروف مەجید\n25- هۆگر چەتۆ\n27- رێبین رەسوڵ\n28- جەزا محەمەد\n30- كامەران عوسمان\n31- بابان جەعفەر


Friday, 09.20.2019, 21:25\nعەزیمەی یەکیتی، کە پاش ئەوەی بوو بە گۆڕانخواز ناوی خۆی گۆڕی بوو بە ئیڤار، ئیڤاری گورانخواز کە بچیتە هەر شوێنێک زوو دەمامکە کەسێتیەکەی دەردەکەوێ و بەگۆبەندیکی سیاسی یان کۆمەلایەتی دەردەکەوێ ، لە نوێترین دیداریدا ئەوەندە بێ ئاىروبەرانە دەڵی لە ٥ سالی پەرلەمانتاری هەموو روژ جلێکی لەبەرکردوە وهیج روژێک جلی دوینێی لەبەرنەکردوە و روژانە ٣٠ جلی کریوە . ئەمە ئاستی کەسیتی و ئەخلاقی سیاسی ئەوژنە کۆنە یەکیتی وگوران و پارتیە شاردراوەی ئیستای پارتی دەردەخا کەبەچ پارەیەکی خەیالی و قوتی ئەو میللەتەهەژارە و هەراجکردنە سیاسی و... خۆی های لایڤ دەژی\nکە لێرەدا دەمەوێ وەک گورانخوازیک و دەمێکە ئاگاداریمە و ئاگاداری سەرەوەشمان کردەوە کەئەوژنە لەگەل موحمەد حاجی و جەند کادیرێکی تر دەمیکە لەژێرەوە بۆتە پارتی بەلام پارتی بەبەرنامە پێی گوتبوو کە ئەولەنێو گوران بمینێتەوە و تەنیا زانیاریان بۆکۆبکەوە لەسەر گوران و خەلکی تر لەریگای ئەو پەیوەندیانەی هەیەتی و دروستی دەکا ، بۆیە ئەم ژنە لەتەک پیشەی پەرلەمانیەکەی سیخوریشی بەسەر هاورێیە سیاسی و کۆمەلایەتیەکانی لەگوران و بزنس و بەرپرسەکان کردوە و و زانیاری تا ئیستاش دەگەیەنێتە پارتی ئەوەندەی ئیمە بزانینن.\nراستی ئەمەش هەر سەیری ئەو سەرنج و لێکدانەوانە بکەن . ئەو دووکانەی قوماشی لە هەولێر بۆی دانراوە کەباس لەودەکری بەیەک بۆدوو ملیون دولارە! باڕوونی بکاتەوە ئەوپارەی لەکوێ بوو؟ مەگەر پاراستن و بەرپرسەکانی پارتی و... وەک هیڤی لۆڤ بۆ راکیشانی خەلک و دیکور بۆیان دانەنابن ، ئەگەرنا ئەودووە ئەوپارە خەیالیەیان لەکوێ بوو ؟ هاوکات هەربەخۆی لەم دیدارەی باس دەکا کە٥ سال لەسەریەک هیچ روژیک جلی دوێنیی لەبەرنەکردوە، ئەمەش بەپارەی پەرلەمانتاری (بە پاشەکەوتەکەی) نەکراوە و ناکڕێ . چونکە بەخۆی دەلێ کراس هەبوە بە٥ هەزار دینار کڕیومە بەلام ئەمە درویەکی شاخدارە وئەوژنە پەرلەمانتارە هیچ جلێکی واناکڕێ ولەبەریدانیە و جلی کوردی هەمومان دەزانین بەچ نرخیکە بە کڕینی قوماش و دروینی ؟ لەهەموو ئەوانەش گرنگتر برون سەیری فەیسبوکەکەی بکەن بزانە دەوێری و ویراوە یەک رەخنە لەماڵی بارزانی بگرێ جگە لەهەندێ رەخنەی سادە . بەکورتی و کوردی بەداخەوە ئەو دەمو چاوە قیزەوەنە سیاسیانە لەسەر ئەو دەنگدەر و قوربانیدارانەی گۆران گەیشتنە پەرلەمان و دوایش وەک موحمەد حاجی و کاروان ساڵح و مەسعود حەیدەری .... بوونە پارتی ، تەنیا جیاوازیەکەی ئیڤار لەوەدایە ئەو هیشتا وەک ئەوانی تر تەواونەبووە. کارەساتیشە ئەم مئللەتە ئەو ناپاک و خۆهەراجکرانە لەپەرلەمانیک دانیشتبن کەگەلیک بەوهەموو قوربانیدان و تیکۆشانەی بەدەستی هێنابیتن.\nئەگەر نەفی کرد باس لە سەردانەکانی بۆ تورکیا و هوکارەکەشی دەکەین.\nهه‌ڵبژاردنی مه‌کۆی ڕانیه ی گۆڕان چۆن به‌ڕێوه چوون؟ وه‌ڵامه‌که بخوێنه‌وه سه‌رت ده‌سوڕمێت!


وەزارەتى خوێندنى باڵا زەمالەی خوێندن لە هیندستان ڕادەگەیەنێت - تۆڕی میدیایی خەڵک\nوەزارەتى خوێندنى باڵا و توێژینەوەى زانستى حکومەتی هەرێم رایگەیاند “زەمالەی خوێندنی ماستەر و دکتۆرای بۆ هاووڵاتیانی هەرێـم لە وڵاتی هیندستان بۆ ساڵی خوێندنی (2022 – 2023) دابینکردووە”.\nئەمڕۆ پێنجشەممە، وەزارەتى خوێندنى باڵا و توێژینەوەى زانستى حکومەتی هەرێمی کوردستان لە راگەیەنراوێکدا بڵاویکردەوە، “زەمالەى خوێندنى ماستەر و دکتۆرا لە وڵاتى هیندستان لە چوارچێوەى پرۆگرامى ئەنجومەنى هیندى بۆ پەیوەندییە کلتورییەکان بۆ مامۆستا و فەرمانبەر و هاووڵاتیانى هەرێمى کوردستان لە بوارە جیاجیاکاندا بۆ ساڵى خوێندنى (2022 – 2023) ڕادەگەیەنێت”.\nئامەژەشی بەوەکرد “لەو بارەیەوە هەر کەسێک مەرجەکانی تێدا بەرجەستە بێت و ئارەزووی خوێندنی هەیە لە زانکۆکانی وڵاتی هیندستان، بە لەبەر چاوگرتنی ئەو تێبینییانەی خستوویانەتە روو، دەتوانێت داواکاری پێشکەش بکات لە ڕێگەی ئەو لینکەی تایبەت بەو زەمالەیە دانراوە لە سایتی وەزارەت”.\nخەڵك – شەپۆلێكی گەرمای بەهێز وڵاتی هیندستانی گرتۆتەوە و لە یەكێك لە ولایەتەكانی ئەو وڵاتە بە گەرما 25 حاڵەتی مردن تۆماركراوە و پێشبینی گیان لەدەستدانی…


وەبەرھێنان فێڵ لە کاسبکاران و پەرلەمانتاران دەکات – لڤین پرێس\nئەندامێکی پەرلەمانی كوردستان، سەبارەت بە درووستکردنی عەلووەی دووەمی سلێمانی، ئاشکرایدەکات کە دەستەی وەبەرھێنانی سلێمانی، فێڵی لە کاسبکاران و پەرلەمانتاران کردووە.\nدوای ئەوەی لەماوەی ڕابردوودا ئەو کەسانەی کارییان لە عەلوەی سلێمانی دەکرد، بەهۆی ئەوەی نیازهەبووە خاوەنی گەنجینەیەکی ساردکەرەوە عەلوەی دووەم دروست بکات، بەڵام دواتر بەڕێوەبەری گشتی وەبەرھێنانی سلێمانی ڕوونکردنەوەیدا بە کاسبکاران و ڕایگەیاندبوو کە “نیەت و کارەکانی لە پرۆژەکەدا بۆ عەلوەیە نەک سارکەرەوە”.\nلەو بارەیەوە دابان محەمەد، ئەندامی پەرلەمانی كوردستان، ڕایگەیاند، “لەسەر داوای کاسبکارانی عەلوەی سلێمانی، بەدواداچونمانکرد و بەڕێوەبەری گشتی وەبەرھێنانی سلێمانیمان بانگھێشت کرد، پێی ڕاگەیاندین ئەو پرۆژەیە ساردکەرەوەیە و دەستەی وەبەرھێنان، مۆڵەتی عەلوەی نەداوە و نادات، بەوەش کێشەکە چارەسەربوو”.\nڕوونیشیکردەوە کە “لە ئێستادا بەپێی فەرمانێکی کارگێڕی بەڕێوەری وەبەرھێنانی سلێمانی لە ١٨ی ٤ ی ٢٠٢١، بەبێ گەڕانەوە بۆ دەستەی وەبەرھێنان، ناوی گەنجینەی ساردكەرەوەوەی سەوزەو میوە بۆ عەلوەی سەوزەو میوەی هوانە گۆڕدراوە، ئەمەش فێڵ و ناڕاستیە لەگەڵ پەرلەمانی کوردستان و کاسبکارانی عەلوەی سلێمانی”.\nکاسبکاران سکاڵای یاساییان کردوە، پشتیوانیان دەبین، وەک لیژنەی وەبەرھێنانیش بەدواداچوون بۆ کۆتا نوسراوی وەبەرھێنانی سلێمانی دەکەین، ھەروەھا ناڕاستی وتەکانی وەبەرھێنانی سلێمانی لەبەردەم پەرلەمانتاران لە نوسینگەی سلێمانی.


NRT TV | جیهان | بەرپرسێکی سعودی نوێترین زانیاری لەسەر دۆسیەی جەمال خاشقچی ئاشکرا دەکات\nبەرپرسێکی سعودی نوێترین زانیاری لەسەر دۆسیەی جەمال خاشقچی ئاشکرا دەکات\n24942 جار خوێندراوەتەوە\nبەرپرسێکی سعودی بیانووی بۆ لێدوانەکانی پێشتری لێپرسراوانی وڵاتەکەی دەهێنێتەوە، سەبارەت بە چوونە دەرەوەی جەمال خاشقچی ڕۆژنامەنووسی سعودی لە کونسوڵخانەی وڵاتەکەی لە تورکیا و ئاماژەی بەوەکرد، ڕاپۆرتێکی هەڵخەڵەتێنەریان پێدراوە لەلایەن تیمی ئەمنی کونسوڵخانەکەوە.\nئاژانسی هەواڵی ڕۆیتەرز لە زاری ئەو لیپرسراوە سعودیەوە کە نەیویستووە ناوی ئاشکرا بکرێت، ئەمڕۆ یەکشەممە (٢١ی تشرینی یەکەمی ٢٠١٨) بڵاویکردەوە، ئەو گێرانەوەی حکومەتی سعودیە پێشتر لەسەر خاشقچی پێشکەشی کردبوو، لەسەر بنەمای زانیاری هەڵە لەلایەن کەسانی ناوخۆیی وڵاتەکەوە پێشکەشکراوە لەو کاتەدا.\nئاماژەی بەوەشکرد، دوای ئەوەی زانرا راپۆرتەکان درۆ بوون، ڕیاز دەستی کردووە بە لێکۆڵینەوەی ناوخۆیی کردووە لە ئێستاشدا لێکۆڵینەوەکان بەردەوامە.\nئەو لێپرسراوە سعودیە ئاماژەی بەوەکردووە تیمی ئەمنی ڕاپۆرتێکی هەڵخەڵەتێنەری نوسیووە بۆ سەرۆکەکەیان، کە تیایدا ئاماژەیان بەوە کردووە ڕێگەیان داوە بە خاشقچی کونسوڵخانەکە جێبهێڵێت، کاتێک هەڕەشەی ئەوەی لێکردوون، ئەگەری ئەوە هەیە دەسەڵاتدارانی تورکیا دەستوەردان بکەن لە دۆخەکەدا، بەو هۆیەشەوە ئەو تیمە دەستبەجێ تورکیایان جێهشتووە بۆ ئەوەی ئاشکرا نەبن.\nئەو لێپرسراوە سعودییە ئاشکرایکردووە، مستەفا مەدەنی ئەندامی ئەو تیمە ئەمنییەی کە چونەتە ناو کونسوڵخانەی وڵاتەکەیان لە ئەستەنبوڵ، جلوبەرگ و چاویلکەی و کاتژمێرە ئەپڵەکەی خاشقچیی پۆشیوە و لە دەرگای دواوەی کونسوڵخانەکەوە بۆ سەرلێشێواندن چووەتە دەرەوە، بۆ ئەوەی وا نیشان بدرێت کە خاشقچی باڵەخانەی کونسوڵخانەی جێهێشتووە و چووەتە دەرەوە.\nبە گوتەی ئەو لێپرسراوە سعودیە مستەفا مەدەنی دواتر چووەتە ناوچەی سوڵتان کە یەکێکە لە ناوچەکانی شاری ئەستەنبوڵ و خۆی لە کەلوپەلەکانی خاشقچی ڕزگار کردووە.\nئەم گێرانەوانەیە نوێترین لێدوانی لێپرسراوانی سعودیەیە سەبارەت بەو ڕوداوانەی تایبەت بە دیارنەمانی جەمال خاشقچی کە ڕوویانداوە، کە لە سەرەتاوە دەسەڵاتدارانی سعودیە ڕەتیاندەکردەوە خاشقچی لە ناو کونسوڵخانەی وڵاتەکەیدا بێسەرشوێن کرابێت و هەموو ئەو هەواڵانەشیان لەو بارەیەوە بە دروستکراو ناودەبرد.\nئەوە لە کاتێکدایە دۆناڵد ترەمپ کە پەیوەندییەکی بەھێزی لەگەڵ سعودیە ومحەمەد سەلمان شازادەی جێنشین ھەیە رایگەیاند، ئەو نیگەرانە لە نەبوونی زانیاری سەبارەت بە تەرمەکەی خاشقچی.\nبەرپرسانی تورکیا بە رۆیتەرزیان راگەیاندوە، پێدەچێت تەرمەکەی خاشقچی لەدارستانە چڕوپڕەکانی بەلگرادی ھاوسنوری ئیستەنبوڵ کە ٩٠ کیلۆمەتر لەباشوری ئیستەنبوڵەوە دوورە فڕدرابێت.\nدوێنێ شەممە(٢٠ی تشرینی یەکەمی ٢٠١٨) دەسەڵاتدارانی سعودیە رایانگەیاند، جەمال خاشقچی بەھۆی شەڕ و دەمەقاڵەوە لەناوکونسوڵخانەکەیاندا لە ئیستەنبوڵ گیانی لەدەستداوە، بێ ئەوەی زانیاری لەبارەی تەرمەکەیەوە بخەنەروو.\nخاشقچی لە رۆژی سێشەمە(٢ی تشرینی یەکەمی ٢٠١٨) دوای ئەوەی سەردانی کونسوڵخانەی وڵاتەکەی کرد لە ئیستەنبوڵ بێسەروشوێن بو تائەو ئەکاتەی بەرپرسانی سعودیە ھەواڵی گیانلەدەستدانەکەیان بڵاوکردەوە.\nدوێنێش ئاژانسی رۆیتەرز لە زاری بەرپرسێکی گەورەی تورکیاوە بڵاویکردەوە تیمی لێکۆڵینەوەی تورکیا لە سەر لێکۆڵینەوەکانی خۆی بەردەوام دەبێت لە دۆسییەی جەمال خاشقچییدا و لە نزیکترین کاتتدا چارەنوسی تەرمەکەی ئاشکرا دەکەن.


هەولێر؛ لە 18 وێستگە بەنزینی عێراقی دابەش دەكرێت - تۆڕی میدیایی خەڵک\nهەولێر؛ لە 18 وێستگە بەنزینی عێراقی دابەش دەكرێت\nهەواڵ بڵاوکراوەتەوە: 07/05/2022\nبەڕێوەبەرایەتی نەوت و كانزاكانی هەولێر ڕایدەگەیەنێت ، سبەینێ بەنزینی نۆڕماڵ 690 دیناری لەم شوێنانەی هەولێر و دەورووبەری دابەش دەكرێت تەنیا بۆ ژمارە جووت .\nبەڕێوەبەرایەتی نەوت و كانزاكانی هەولێر لە ڕاگەیەنراوێكدا بڵاویكردەوە، كە سبەینێ یەكشەممە 8ی ئایار 2022 بەنزینی عێراقی لە 18 بەنزینخانانە دابەش دەكرێت، لە كاتژمێر 7ی سەر لە بەیانی دابەشكردن دەست پێدەكات .\nناوەڕاستی ئەم مانگە دیاردەی مانگگیرانى تەواوەتی ڕوودەدات\nبەوێنە: ژیان لە ئۆكراین لەژێر كایگەرییەكانی جەنگدا\nبەنزینی عێراقی لەم وێستگانە دابەش دەكرێت\nخەڵك- بەڕێوەبەرایەتی نەوت و كانزاكانی سلێمانی ڕایدەگەیەنێت، سبەی بەنزینی عێراقی لەچەند وێستگەیەك بەردەست دەبێت. (زیاتر…)\nئەمڕۆ هەینی لەم وێستگانە بەنزینە هەرزانەكە دابەش دەكرێت\nخەڵك – بەڕێوەبەرایەتی نەوت و كانزاكانی سلێمانی ڕایدەگەیەنێت ، سبەی دابەشكردنی بەنزینی نۆرماڵی عیراق بەنرخی 690 دینار لە ناو شار دابەش دەكرێت .…\nئەمڕۆ بەنزینی عێراقی لەم وێستگانە بەردەست دەبێت\nخەڵك دابەشكردنی بەنزینی عێراقی بەردەوامەو بۆ ئەمڕۆش لە چەند وێستگەیەكی شاری سلێمانی بەردەست دەبێت (زیاتر…)\nلە وەزارەتی نەوتی عێراقی چی بە پەڕلەمانتارێكی یەكێتی وترا؟\nخەڵك- پەڕلەمانتارێكی یەكێتی لە پەڕلەمانی عێراق نووسراوی زیادكردنی بەنزین بۆ سلێمانی دەگەیەنێتە وەزارەتی نەوتی عێراق و بریكاری ئەو وەزارەتەش…\nژمارەی بەنزینخانەكان بۆ بەنزینی 690 دیناری زیادكران\nخەڵك- لەگەڵ گەیشتنی بەنزینی عێراقی ژمارەی ئەو بەنزینخانانەی بۆ دابەشكردنی بەنزینی 690 دیناری لە هەولێر و دەورووبەری دیاری كرابوون زیادكران. بەڕێوەبەرایەتی…\nسبەینێ لە 14 وێستگەی پارێزگای سلێمانی بەنزینی عێراقی دابەش دەكرێت\nئەمڕۆ بەنزینی عێراقی لەم وێستگانە دابەش دەكرێت\n12 ئازار 2022 8.29 am\nخەڵك- ڤیان حەسەن ئەمڕۆ بەنزینی عێراقی لە چەند وێستگەیەكی ناو شار و دەرەوەی سلێمانی بەردەست دەبێت.\nبەنزینی عێراقى لەم وێستگانە بەردەست دەبێت\n22 ئازار 2022 10.01 pm\nخەڵك- بەڕێوەبەرایەتی نەوت و كانزاكانی سلێمانی ڕایدەگەیەنێت، سبەی چوارشەممە ۲۳ـ۳ـ۲٠۲۲ بەنزینی ٦۹٠ دیناری لە ناوشاری…\nسبەینێ بەنزینی عێراقی دابەش ناكرێت\n04 نیسان 2022 10.23 pm\nخەڵك- بەڕێوەبەرایەتی نەوت و كانزاكانی سلێمانی ڕایدەگەیەنێت، سبەی بەنزینی عێراقی دابەش ناكرێت.


ئەمریکا دەیەوێت ڕێگری بکات لە فرۆشی نەوتی ئێران بە چین - Mehr News Agency\nNews Code 38352\nبە پێی هەواڵی مێهر، سەرچاوەیەکی پێوەندیدار بە دەوڵەتی واشینتۆنەوە لە وتووێژ لە گەڵ ڕۆیتێرز ڕایگەیاند: ئەمریکا بە بۆنەی ئەگەری نەگەڕانەوەی ئێران بۆ دانوستانە ناڤۆکییەکان، خەریکی لێکدانەوەی هەندێ بەرنامە بۆ ڕێگری لە فرۆشتنی نەوتی ئێران بە چینە.\nبەدوای ڕاگەیاندنی ئەم سەرچاوە نەناسراوە، سەرەتای ساڵی زایینی، دەوڵەتی واشینتۆن بە پێکەنی وتووە کە بەدوای زیندووکردنەوەی بەرجامە و هۆکارێک بۆ تەمێ کردنی کۆمپانیا چینییەکانی کڕیاری نەوتی ئێران نییە.\nبەڵام ڕادەگەیندرێت کە نادیار بوونی کاتی دەستپێکردنەوەی وتووێژەکانی ڤیەن و ئاگادارنەبوون لە ڕوانگەی دەوڵەتی نوێی ئێران لە بەرانبەر دانوستانەکان، ئەمریکا دەخاتە بیری ئەوەی بەدوای لێکدانەوەی کردەوەیەک دژی کۆمپانیا چینییەکان بێت.\nپێشتریش ماڵپەڕی ئەمریکایی واڵ ئێستریت ژورناڵ لە ڕاپۆرتێکدا ڕایگەیاندبوو کە دەوڵەتی ئەمریکا خەریکی لێکدانەوەی گەمارۆی قورستر دژی فرۆشتنی نەوتی ئێران بە چینە.\nلەم ڕاپۆرتەدا وتراوە گەمارۆی نوێی ئەمریکا دژی ئێران وەکوو ڕێگایەک بۆ هان دانی تاران بۆ گرێبەستی نوێ و بە ئاکام گەیاندنی دانوستانەکان کەڵکی لێ وەردەگیردرێت.\nدواهەمین خولی دانوستانەکان ٣٠ جۆزەردان کۆتایی هات و درێژەی دانوستانەکان لە دەستی دەوڵەتی داهاتوو دایە. سەرچاوە ڕۆژاوایی و ڕووسیەکانیش پێش بینییان کردووە خولی نوێی دانوستانەکان لانیکەم تا کۆتایی گەلاوێژ دەکەوێتە دواوە.


:: PM:02:55:14/01/2021 \nله ڕاپۆرتێكی ڕۆژنامه‌وانیدا په‌رده له‌سه‌ر ده‌یان ژن له كه‌مپی هۆل له سووریا هه‌ڵده‌درێته‌وه كه ماوه‌ی چه‌ندان ساڵه هاوسه‌ره‌كانیان نه‌ماوه و به ژنانی داعش ناسراون، ئێسته خاوه‌نی منداڵی یه‌ك ساڵین و پرسیار ده‌كرێت ئه‌و منداڵانه ده‌بێ باوكیان كێ بێت؟ له‌لایه‌كی تریشه‌وه له چه‌ند گرتووخانه‌یه‌كی به‌غدا ئاشكرا بووه ژنانی گیراو وه‌ك كاڵای سێكسی به‌كار ده‌هێنرێن.\nئه‌مڕۆ پێنجشه‌م 14ی كانوونی دووه‌م، پێگه‌ی ڕۆژنامه‌وانی هه‌وار له سووریا له ڕاپۆرتێكی ڕۆژنامه‌وانیدا ڕوونی كردووه‌ته‌وه، "ژنانی چه‌كدارانی كوژراوی داعش له كه‌مپی هۆل ماوه‌ی پێنج ساڵه كۆ كراونه‌ته‌وه و بێ پیاون، به‌ڵام دیارده‌یه‌كی سه‌یر له‌ناو كه‌مپه‌كه ده‌ركه‌وتووه، ئه‌ویش بوونی منداڵی ته‌مه‌ن یه‌ك ساڵه‌یه".\nبه‌پێی زانیارییه‌كان كه بڵاو كراوه‌ته‌وه، كاتێك پرسیار له‌و ژنانه كراوه ئه‌و منداڵانه باوكیان كێیه؟ گوتوویانه ئه‌مانه دیارییه‌كن له‌لایه‌ن خوداوه به‌وان دراوه.\nله‌ناو كه‌مپه‌كه‌دا 53 ژن ڕووبه‌ڕووی سێكس بوونه‌ته‌وه\nڕێكخراوی فریاكه‌وتنی نێوده‌وڵه‌تی International Rescue Committee كه به‌كورتكراوه‌ی IRC ناسراوه، له‌دوای 2013وه له سووریا كار ده‌كات. ئامانجی سه‌ره‌كی رێكخراوه‌كه، به‌هاناوه‌چوونی ئه‌و كه‌سانه‌یه كه به‌ده‌ست جه‌نگه‌وه ده‌ناڵێنن. ئه‌م بابه‌ته‌ی ورووژاندووه و ئاشكرای كردووه، له‌ناو كه‌مپه‌كه‌دا 53 ژن ڕووبه‌ڕووی ده‌ستدرێژى سێكسى بوونه‌ته‌وه له‌لایه‌ن چه‌كدار و كاربه‌ده‌ستدانی كه‌مپه‌كه‌وه.\nكه‌مپی هۆل ده‌كه‌وێته نزیك شاری حه‌سه‌كه له ڕۆژئاوای كوردستان، له‌لایه‌ن هێزه‌كانی سووریای دیموكرات ناسراو به"هه‌سه‌ده" ده‌پارێزرێت.\nله‌لایه‌كی تره‌وه له به‌رنامه‌یه‌كی ته‌له‌ڤزیۆنی كه‌ناڵی ته‌غیر، شێخ سه‌باح كینانى په‌رله‌مانتارێكی دیاری عێراق به به‌ڵگه‌ی ده‌نگییه‌وه بۆ هاووڵاتییان و ڕای گشتی ئاشكرای ده‌كات، به‌رپرسانی گرتووخانه‌ی چاكسازیی ژنان له به‌غدا، ژنانی گیراوی كردووه‌ته كاڵای سێكسی و شه‌وانه ئه‌و كچانه بۆ سێكس ده‌فرۆشێت و هاووڵاتییی ده‌ره‌وه ده‌هێننه سه‌ریان تا سێكسیان له‌گه‌ڵدا بكه‌ن.\nله ڕۆژهه‌ڵاتی ناوه‌ڕاست مافی ژنان به ته‌واوی پێشێل كراوه و تا ئێسته مافى ژنان به‌ته‌واوى پارێزراو نییه، ده‌قه ئاینییه‌كانیش به شێوه‌ی ساده و كورت باسی مافه‌كانیانی كردووه، ئه‌وانه‌ی سه‌ره‌وه نموونه‌ی بچووكن له‌و پێشێلكارییه، ڕۆژانه چه‌ندان كه‌یسی له‌و جۆره له میدیا عێراقییه‌كان و سوورییه‌كان بڵاو ده‌كرێنه‌وه.


سه‌رهه‌ڵـداوانی لیبیا ده‌ڵێن ده‌سـتیان گرتووه به‌سه‌ر شوێنه سـتراتیژیـیه‌کانی شـاری زاویه‌دا\nسه‌رهه‌ڵـداوانی لیبیا ده‌ڵێن ده‌سـتیان به‌سه‌ر ناوچه ستراتیژیـیه‌کانی شـاری زاویه گرتووه و ئه‌و ئیدیعایه‌ی حکومه‌تی لیبیا ڕه‌تده‌که‌نه‌وه که ده‌ڵێت هێشـتا شـاره‌که له ژێر ده‌سـتی هێزه‌کانی قه‌زافیدایه.\nسه‌رهه‌ڵـداوان ده‌ڵێن له گه‌ڕه‌که‌کانی ڕۆژئاوای شـاره‌که زیاتر چوونه‌ته ناوه‌وه، هه‌رچه‌نده له‌گه‌ڵ هێزه‌کانی لایه‌نگری موعه‌ممه‌ر قه‌زافی له شه‌ڕ و پـێـکدادانی تونددان.\nزاویه له نزیک شـاڕێـیه‌کی سه‌ره‌کیـیه و ته‌نها 50 کیلۆمه‌تر له ڕۆژئاوای ته‌رابلوسه‌وه دوره. به کۆنتڕۆڵکردنی ئه‌و شـاره له لایه‌ن سه‌رهه‌ڵـداوانه‌وه ئه‌وا هێڵـکانی گه‌یاندنی که‌لوپه‌ل بۆ ته‌رابلوس ده‌بڕێت.\nڕۆژی یه‌کشه‌ممه ڤیدیۆیه‌کی ته‌له‌فیزیۆنی نیشـانی دا سه‌رهه‌ڵـداوان ئاڵاکانی حکومه‌تی قه‌زافیـیان له‌سه‌ر شوێنه‌کانی شـاره‌که ده‌هێنایه خواره‌وه و ته‌قه‌ی خۆشـیان به ئاسـماندا ده‌کرد. به‌ڵام له‌گه‌ڵ ئه‌وه‌شـدا گوته‌بێژێـکی حکومه‌تی قه‌زافی گوتی هێشـتا شـاره‌که له ژێر ده‌سه‌ڵاتی ئه‌واندایه. موسا ئیبراهیم گوتی هێزه‌کانی سه‌ر به حکومه‌ت هێرشی کۆمه‌ڵێـکی بچوکی چه‌کداری سه‌رهه‌ڵـداوانی ڕاگرتووه.\nجێی ئاماژه پـێـکردنه زاویه بۆ چه‌ندین جار که‌وتووه‌ته ژێر ده‌سه‌ڵاتی سه‌رهه‌ڵـداوان و پاشـان حکومه‌ته‌وه. هه‌روه‌ها یه‌کێـک بووه له یه‌که‌مین ئه‌و شـارانه‌ی له پاش ماوه‌یه‌کی کورت له ده‌سـتپـێـکردنی ڕاپه‌ڕینه‌که له مانگی دووه‌وه بکه‌وێته ژێر ده‌سـتی سه‌رهه‌ڵـداوانه‌وه.\nله پـێشـهاته‌یه‌کی دیکه‌دا هه‌ر ڕۆژی یه‌کشه‌ممه، چه‌کدارانی ئۆپـۆزسیۆن ئیدیعا ده‌که‌ن له بریگه‌ش زیاتر چوونه‌ته پـێشه‌وه. ئه‌م شـارۆچکه به‌نده‌ریـیه‌ی ڕۆژهه‌ڵاتی ته‌رابلوس که شوێنی زنجیره‌یه‌ک پـێـکدادانی ئه‌م دوایـیانه‌ی نێوان سه‌رهه‌ڵـداوان و هێزه‌کانی قه‌زافی بووه.\nهه‌روه‌ها ڕۆژی یه‌کشه‌ممه ئاژانسی هه‌واڵه‌کانی ڕۆیته‌رز له زاری چه‌کدارانی ئۆپـۆزسیۆنه‌وه بڵاویکرده‌وه که گوتوویانه وان له شه‌ڕ بۆ کۆنتڕۆڵکردنی شـاری غره‌یان که نزیکه‌ی 80 کیلۆمه‌تر له خواروی ته‌رابلوسه. سه‌رهه‌ڵـداوان و هێزه‌کانی لایه‌نگری حکومه‌ت وا بۆ چه‌ند ڕۆژێـکه له نزیـک ئه‌و شـاره‌دا له شه‌ڕدان.


(ڕەوانەکراوە لە كرماشانەوە)\nشیعە، یارسان، سوننە، یەھوودی، بەھایی\nکرماشان یەکێکە لە شارەکانی ڕۆژھەڵاتی کوردستان و ناوەندی پارێزگای کرماشان لە وڵاتی ئێرانە. بە پێ سەرژمێری ساڵی ١٣٩٥ی ھەتاوی، حەشیمەتی ئەو شارە نزیک بە ٦٥١، ٩٤٦ کەس بووە. بەو بۆنەوە بە نۆیەمین شاری گەورەی ئێران و ھەروەھا گەورەترین شاری ڕۆژھەڵاتی کوردستان دەبژێردرێ. کرماشان گەورەترین شاری کوردنشین لە ئێران و گرینگترین شار لە ناوچەی ناوەندی ڕۆژاوای ئێرانە. مێژووی پێک ھاتنەکەی دەگەڕێتەوە بۆ سەدەی چوارەمی زایینی و ھەر لەو سەردەمەوە تا ھێرشی عەرەبەکان، وەکو دوویەمین پێتەختی ئیمپراتووریی ئێران لە سەردەمی ساسانییەکان دا جێ‌ی سەرنجی حکوومەت بوو. لە سەردەمی سەڵجۆقیەکاندا کرماشان گەورەترین شاری کوردستان بوو و لە سەدەکانی ناوین بە ناوی قەرمیسین وەکوو یەکێک لە چوار ناوچەی عێراقی عەجەم ناسراو. لەو سەردەمە بە عێراقی عەجەم، ویلایەتی کوێستان یان جەبالیان دەقۆت تا لەگەڵ ویلایەتی عەراقی عەرەب ھەڵە نەکرێتەوە. وێلایەتی کوێستان یان عێراقی عەجەم لە شوێنی ناوچەی میدیای کۆنە کەوتبوو. یازدە سەدە بە دوای ھێرشی عەرەبەکاندا، لە سەردەمی دەسەڵاتی قاجارەکان لە ئێراندا دیسان شارەکە بووژایەوە و بە ھۆی کەوتنەوە لەسەر دوو ڕێگای ڕۆژھەڵات-ڕۆژاوا و ھەروەھا ڕێگای باکووری ڕۆژاوای ئێران بەرەو باشووری ڕۆژئاوای ئەم وڵاتە و نزیکی بە بەغدا و کەربەلا گرینگی تایبەتی پەیدا کرد.\nکرماشان ناوەندی وەرزێریی وڵاتی ئێرانیش ھەیە و زۆربەی ئابووریی ئەم شارە بە وەرزێری بەستراوە. ھەروەھا تەرخانکردنی خواردەمەنی، سەنعەتی ساختەمانی و سەنعەتەکانی دەستکرد لە کرماشان لە سێ مانگەکەی یەکەمی ساڵی ١٣٨٨ی کۆچی ھەتاوی (٢٠٠٩ی زایینی)، ٩٪ی سەرجەمی تەرخانکردنەوەی وڵاتی ئێران بوووە.\n١ رەگەزی ناوی کرماشان\n٣ شارە زڕخوشکەکانی\nرەگەزی ناوی کرماشان[دەستکاری]\nوشەی کرماشان لە وشەی کرمانجان گیراوە. کرمانجان یان کورمانجان یان کوری مانجەکان، ناوی ھۆزێک لە پێش ھاتنی مادەکان بۆ ئەم بەشە، بووە. مانج ناوی ھۆزێکی زەردەشتی بووە کە لەم ناوچەیەدا ژیاون.\nزانیاریی کەش‌وهەوا بۆ «کرماشان»\n٢٠٫٠ ٢١٫٠ ٢٧٫٠ ٣٠٫٠ ٣٥٫٠ ٤١٫٠ ٤٤٫٠ ٤٤٫٠ ٣٩٫٠ ٣٣٫٠ ٢٦٫٠ ٢١٫٠ nil\n٦٫٥ ٨٫٩ ١٤٫٣ ١٩٫٧ ٢٥٫٨ ٣٣٫٣ ٣٧٫٨ ٣٧٫٠ ٣٢٫٥ ٢٥٫٠ ١٦٫٧ ٩٫٧ —\n-٤٫٣ -٣٫٠ ١٫٢ ٥٫١ ٨٫٢ ١١٫٤ ١٦٫١ ١٥٫٤ ١٠٫٦ ٦٫٤ ١٫٨ ١٫٧ —\n−٢٤٫٠ -٢٧٫٠ −١٠٫٤ -٦٫٠ -١٫٠ ٢٫٠ ٨٫٠ ٨٫٠ ٢٫٠ -٣٫٥ -١١٫٠ −١٩٫٠ nil\n٦٧٫١ ٦٢٫٩ ٨٨٫٩ ٦٩٫٩ ٣٣٫٧ ٠٫٥ ٠٫٣ ٠٫٣ ١٫٣ ٢٩٫٢ ٥٤٫٣ ٧٠٫٣ —\n١١٫٤ ١٠٫٧ ١٢٫٦ ١١٫٠ ٧٫٦ ٠٫٥ ٠٫٢ ٠٫٤ ٠٫٥ ٤٫٩ ٧٫٩ ٩٫٦ —\n٥٫٩ ٤٫٧ ١٫٩ ٠٫٢ ٠ ٠ ٠ ٠ ٠ ٠ ٠٫٣ ٣٫١ —\n٧٥ ٧١ ٦٢ ٥٧ ٤٩ ٢٨ ٢٣ ٢٣ ٢٥ ٤٠ ٥٩ ٧١ —\n١٣٤٫٨ ١٥٠٫١ ١٨٠٫٧ ٢٠٤٫٦ ٢٦٨٫٠ ٣٤٨٫٣ ٣٤٩٫١ ٣٣٦٫٧ ٣٠٤٫٦ ٢٤٢٫٨ ١٨٧٫٦ ١٤٧٫٩ —\nهەروەها بە هۆی پەیوەندیی زڕخوشکی لە نێوان شارەکانی ڕۆزبورگ و کرماشان، شەقامێک بە ناوی شەقامی کرماشان لە ڕۆزبورگ ناونراوەتەوە.\n<gallery> Kermanshah-London illustrated news 1.jpg|A view of Kermanshah in mid 19th century- toward south, Farokhshad Mt. and Wasi Mt. are visible at background Kermanshah1.jpg|تاق وەسان image:Knight-Iran.JPG|کرماشان Kermanshah Paleolithic Museum.jpg|مۆزەخانەی کۆنینەناسیی کرماشان]] Khaneh-Barookh1.jpg|ماڵی کاکە بارۆخ]]\n^ "Kermanshah Climate Normals 1961-1990". National Oceanic and Atmospheric Administration. لە ڕێکەوتی December 28, 2012 ھێنراوە. بەدواداچوون بۆ ڕێکەوت بکە لە: |access-date= (یارمەتی)\nوەرگیراو لە «https://ckb.wikipedia.org/w/index.php?title=کرماشان&oldid=687372»\nئەم پەڕەیە دواجار لە ٠٢:٤٦ی ٨ی ئایاری ٢٠٢٠ نوێ کراوەتەوە.


سەرۆکی پەرلەمان و نوێنەری نەتەوەیەکگرتووەکان کۆبوونەوە\n28/07/2015 12:57:00 م\nد.یوسف محەمەد سادق سەرۆکی پەرلەمان، لە پێشوازیی(سۆکۆڵ کۆندی-sokol kondi) نوێنەری نەتەوە یەکگرتووەکان لە هەرێمی کوردستان، دەڵێت "هاوکاری تەواویی کۆمیسیۆنی باڵای هەڵبژاردنەکان و ڕاپرسی لە هەرێمی کوردستان دەکەین بۆ ئەوەی بتوانن بکەونە سەرکار و لەداهاتوودا بەشیوەیەکی پاک و بێگەرد سەرپەرشتیاریی هەڵبژاردنەکانی هەرێمی کوردستان بکەن، چونکە نامانەوێت ئیدی هیچ هەڵبژاردنێک لە کوردستان دوابکەوێت."\nئەمڕۆ ٣شەممە، ٢٨-٧-٢٠١٥ (سۆکۆڵ کۆندی-sokol kondi) نوێنەری نەتەوە یەکگرتووەکان لە هەرێمی کوردستان سەردانی پەرلەمانی کوردستانی کرد و لەگەڵ سەرۆکی پەرلەمان کۆبوویەوە.\nلە کۆبونەوەکەدا سەرۆکی پەرلەمان ونوێنەری نەتەوەیەکگرتووەکان لەبارەی کێشەکانی کۆمیسیۆنی باڵای هەڵبژاردنەکان و ڕاپرسی لە هەرێمی کوردستان و هەوڵی فراکسیۆنەکان بۆ دۆزینەوەی چارەسەریی کێشەی سەرۆکایەتی هەرێم و بۆردومانی فڕۆکە جەنگییەکانی تورکیاو چەند پرسێکی تر گفتوگۆیان کرد.\nسەرۆکی پەرلەمان لەبارەی هەڵبژاردن لە هەرێمی کوردستان، وتی "پرسی هەڵبژاردن گرنگەو نامانەوێت ئەزمونە تاڵەکانی هەڵبژاردنەکانی ڕابردوو دوبارەبێتەوە، دەمانەوێت بەهۆی هەڵبژاردنەکانەوە زەمینەی دەستاودەستکردنی دەسەڵات و ڕەوتی دیموکراتی بەرەپێش بچێت.\nلەبارەی سەروەریی خاکی کوردستانیش، سەرۆکی پەرلەمان وتی "بەفەرمی ناڕەزاییەتی خۆمان بە تورکیا گەیاندووەو هیوادارین کێشەکان لەسەر مێزی دنوستاندن چارەسەر بکەن نەک بەڕێگەی سەربازیی.\nنوێنەری نەتەوە یەکگرتووەکانیش، وتی "نەتەوەیەکگرتووەکان لەڕووی هونەریی و ڕاهێنانەوە، هاوکاری کۆمیسیۆنی هەڵبژاردنی هەرێمی کوردستان دەکات، بۆ کێشەکانی هەرێمی کوردستانیش، سۆکۆڵ کۆندی وتی "هیوادارین بەزووترین کات لایەنە سیاسییەکانی هەرێمی کوردستانیش بگەنە ڕێگە چارەی یاسایی و ئەم قۆناغە تێپەڕێنن."


لەوڕگەكانی سەڵماس لە لایەن چەكدارانی ئێران داگیر دەكرێن – زاگرۆس پۆست\nماڵەوە / کوردستان / لەوڕگەكانی سەڵماس لە لایەن چەكدارانی ئێران داگیر دەكرێن\nلەوڕگەكانی سەڵماس لە لایەن چەكدارانی ئێران داگیر دەكرێن\nیه‌ك شه‌ممه 13 نیسان 2014\tکوردستان, هەواڵ 52 جار خوێنراوه‌ته‌وه\nئاژەڵدارانی شاری سەڵماس بە پێی بڕیارێكی ناوەندی ئەمنیەتی ئێران لە كوردستان، لە سەرەتای مانگی ئەمساڵەوە بە هۆی سەقامگیربوونی هێزەچەكدارەكانی ئێران لەو ناوچە پێش بە هێنانی ئاژەڵەكانیان بۆ لەوڕگەكان گیراوە.\nناوەندی ئەمنیەتی كۆماری ئیسلامی بە سەرجەم ئاژەڵدارانی ئاواییەكانی سەر بە شاری سەڵماسیان راگەیاندووە، لەمەودوا رێگەیان پێ نادرێت كە لە لەوڕگەكانی ناوچە سنووریەكان كەڵك وەربگرن‌و ئەو شوێنانە چیدی لە ژێر كۆنتڕۆڵی هێزەكانی سپای پاسداران دەبێت.\nبە وتەی هاوڵاتیان پێدەچێت ئەم هەوڵەی كۆماری ئیسلامی بۆ دروستكردنی كەش‌و هەوای ئەمنیەتی‌و بە بیانووی هاتنی هێزەكانی پێشمەرگەی حیزبەكانی رۆژهەڵات‌و تێپەڕبوونیان بەرەو قووڵایی ناوچەكانی كوردستان بێت.


ماڵ لە پێناسە گشتییەکەیدا ئەو شوێنەیە کە مرۆڤ دوای ئیشکردن و بازاڕکردن و چوونەدەرەوە بۆی دەگەڕێتەوە، شوێنێکە کەسەکان بە ھی خۆیانی دەزانن و ھەستدەکەن لەناویدا ئولفەتی زیاتر و ئازادیی زیاتر و دڵنیایی زیاتریان ھەیە. ئەگەر بۆ دابەشکردنە بەناوبانگەکەی فەیلەسوفی ئەڵمانی یورگن ھابرماز بگەڕێینەوە، ماڵ شوێنێکی نارەسمیی و نابیرۆکراسیی و ناپیشەییە کە تیایدا پەیوەندیی گەرم و تاکەکەسیی و دیوە نافەرمییەکانی ژیان ئامادەیە. ھابرماز دوو جۆر لە جیھان لەیەکتری جیادەکاتەوە. ”جیھانی سیستم“ و ”جیھانی ژیان“. یەکەمیان جیھانی کار و بیرۆکراسیەت و پەیوەندیی ھێز و سیاسەت و دەزگاکانە. جیھانی دووھەمیان جیھانی دۆستایەتیی و ھاوڕێیەتیی و پێکەوەبوونی نافەرمیی ھاوڵاتیان و کەسەکانە لەگەڵیەکدا. لای ھابرماز ھەریەکێک لەم دوو جیھانە لۆژیکی تایبەتی خۆی ھەیە و شێوازی پەیوەندییەکان لەناو ھەریەکێکایاندا تەواو جیاوازە. لە یەکەمیاندا فەرمانبەر و بیرۆکراس و کەسە پرۆفیشناڵەکان ئامادەن، لە دووھەمیاندا ھاوڵاتیان و کەسە لەیەک نزیکەکان. لە یەکەمدا زمانی بیرۆکراسیی و زمانی کایە پرۆفیشناڵەکان زاڵە، لە دووھەمیاندا زمانی نافەرمیی گەرم و گوڕ و ئازاد و دۆستانە. ماڵ لەم دابەشکردنەدا سەر بە ”جیھانی ژیان“ە و دیوی ئەودیو و ناکۆکیی ”جیھانی سیستمە“.\nماڵ مەرج نییە تەنھا ماڵێکی بچووکی خێزانێک یان کەسێک لە خێزان و یان تاکەکەسێک لە تاکەکەسەکان بێت. ھەندێک کەس ھەستی لە ماڵبوونیان لە گەڕەکێک لە گەڕەکەکاندا ھەیە، ھەندێک لەم شار یان لەو شاری تردا، کەسانێکی تر لە نەتەوە و نیشتیمانێکدا، ھەندێکی تر لە وڵاتانی تر و ھەندێکیش لە ھەموو جیھاندا. دیندارەکان ھەستکردن بە ماڵ، دواھەمین ماڵ، لەپاڵ خودادا، ئەزموون دەکەن و بەھەشت یان جەھەنەم بە دواھەمین ماڵ دەزانن. ھەندێک لە سوفیەکان قەبر وەک ئاخرین ماڵ و دواھەمین نیشتیمان وێنادەکەن. ھەندێکیش مەنفا بە ماڵ و ھەندێکی تر ماڵ بە مەنفا دەزانن. لەھەموو ئەو دۆخانەدا ئەو شتەی کە ناوی ماڵە، پەیوەندییەکی پتەوی بە مرۆڤبوون و بە شوناسیی ئینسانەوە ھەیە.\nبەڵام مەرج نییە لە ماڵ مانەوە ھەمیشە مانایەکی پۆزەتیڤ و ئینسانیی ھەبێت. ھەندێکجار بەجێھێشتنی ماڵ، چوونە دەرەوە، بە توندی داخستنی دەرگای حەوشە و بەجێھێشتنی، کردەی ناڕەزایی دەربڕین و یاخیبوون نمایشدەکەن، بە تایبەتی بۆ ژنان و گەنجان. دەشێت دەرچوون لە ماڵ وەک جۆرێک لە ھەڵاتن و خۆڕزگاربوون ببینرێت، لە سەرجەمی ئەو نایەکسانیی و بێدادیی و توندوتیژیانەی کە دەشێت لە چوارچێوەی ماڵدا ئامادەبن، بە تایبەتی ماڵێک کە پیاوسالاریی و پاتریارکیەت ھەم پەیوەندییە ناوەکییەکانی دەستنیشانکردبێت، ھەم نەخشەسازییە ھەندەسییەکەشی. لە ھەندێک دۆخدا بۆ ھەندێک کەس ”شێڵتەر“ێکی سارد و سڕ، شوێنێکی بێیاداوەریی و بێمێژوو، لەو ”گەرمیی“ە گریمانکراوە باشتر و ئینسانیترە کە دەدرێتە پاڵ ماڵەکان. لەم ڕووەوە داواکردن لە خەڵک لە ماڵەکانیاندا بمێننەوە بە مەبەستی خۆپاراستن لە ڤایرۆسێک، بۆ زۆرکەس، وەک داواکردنی تەسلیمبوون بەو کەشە خنکێنەر و دۆخە پڕکێشە و نایەکسانیی و توندوتیژ و ھات و ھاوارە وێنادەکرێت، کە دەشێت لە ماڵدا ھەبێت و زۆر کەس نەتوانن بەرگەی فشارەکانی بگرن. بێگومان داواکاری مانەوە لە ماڵدا بۆ خۆپارستن لە ڤایرۆسێک ڕەوایەتییەکی گەورەی ھەیە، واتە دەشێت ھۆکارێکی بایۆلۆژیی زۆر بەھێز بۆ ئەو مانەوەیە ھەبێت، بەڵام دەشێت ھۆکاری کۆمەڵایەتیی زۆر بەھێزیش ھەبێت کە کەسەکان بۆ دەرەوەی ماڵەکان پاڵپێوەبنێت. بۆ زۆر کەس دەشێت دیوە کۆمەڵایەتییەکەی ماڵ بە ڕادەی دیوە بایۆلۆژییەکەی کوشندەبێت.\nسەرمایەداریی و ماڵ\nیەکێک لە پێشمەرجە سەرەکییەکانی سەمایەداریی کلاسیکیی وەک سیستمێکی ئابوریی و کۆمەڵایەتیی نوێ ،بریتیبوو لە جیاکردنەوەی ماڵ لە کارخانە و جیاکردنەوە ماڵ لە بازاڕ. ئەم جیاکردنەوەیەی شوێنی ژیان و شوێنی کار لەیەکتری، ھێمابوو بۆ دروستبوونی سیستمێک کە لەپاڵ ماڵدا ڕووبەری کۆمەڵایەتیی تر دروستدەکات کە گرنگییەکی ھێجگار گەورەیان بۆ ژیانی ئابوریی و سیاسیی و کۆمەڵایەتیی ھەیە: بازاڕ و کارخانە. لای ئابورییناسە کلاسیکییەکان ئەم جیاکارییە یەکێکە لە ئاکارە سەرەکییەکانی کاپیتالیزم. بەڵام ئەم جیاکارییە لە مێژووی کاپیتالیزمدا لەم فۆرمەدا و بەم ڕەھاییە نامێنێتەوە. تێکەڵبوونی شوێنی کار و شوێنی ژیان بەیەکتری بەشێکە لە مێژووی پەنجا ساڵی ڕابردووی کاپیتالیزم. لە ئێستاشدا کۆرۆنا بەشێوەیەکی کاتیی کۆتایی بەم جیاکارییە ھێناوە و سنووری نێوانی ماڵی وەک شوێنی ژیان و دەرەوەی وەک شوێنی کار، نەھێشتۆتەوە. ئێستا ماڵی ملیۆنەھا مرۆڤ بووە بە شوێنی کارکردنیان. بە تایبەتی لە پەیوەندیدا بەو بەشەی کۆمەڵگاوە کە بە ”چینی ناوەڕاست“ ناسراوە. ئیش لەناو کۆمپیوتەرەکاندا، بەتایبەتی لەناو لاپتۆپدا و لاپتۆپیش لەناو جانتایەکدا و جانتاکەش لە ھەر شوێنێکدا، سەرجەمی شوێنەکان دەگۆڕێت بۆ شوێنی کارکردن، بە ماڵەکان و قوەخانەکان و شوێنە گشتییەکانیشەوە. مێزی ناو ژووری دانیشتن و سیستمی ناو ژووری خەوتن دەشێت شوێنی دانانی لاپتۆپێک بێت و ئەو دانانەش ئەو شوێنانە بگۆڕێت بۆ شوێنی کارکردن.\nماڵ بۆ گەنجان شتێکی تەواو جیاوازە تا بۆ ئەوانەی تەمەنیان گەورەترە، زۆر جارماڵ بۆ گەنجان مانای کۆنترۆڵ و چاودێریی و دیسپلینکردنە، سنووردارکردنی جوڵە و تواناو حەز و ئارەزوەکانیانە، ڕووبەرێکە ئازادیان سنووردار دەکات، پڕیەتی لە یاسا و بەھا و نۆرمی باوکەکان و دیکەکان، ھیرارکیەت پەیوەندییەکانی ڕێکدەخات و لۆژیکێک ئاراستەی دەکات کە لەگەڵ کوڵانی ناوەکیی و سەرقاڵبوونیان بە دونیاوە، ناگونجێت. یەکێک لە کارە سەرەکییەکانی گەنجانی ئەوروپا لە یاخیبوونەکانی ساڵی ١٩٦٨ چوونەدەرەوە لە ماڵ و بەسەربەخۆ ژیان بوو. جێھێشتنی شوێنی دایک و باوکیان و دروستکردنی شوێنی تایبەت بە خۆیان بەشێک لە مانا سەرەکییەکانی یاخیبوونەکانیان بوو.\nئێستا کۆرۆنا بەشێکی زۆری نەوە جیاوازەکان و تەمەنە جیاوازەکانی بردۆتەوە ناو سنوورەکانی ماڵ. کەسانێکی بەیەکەوە کۆکردۆتەوە کە لۆژیکێکی ھاوبەش بەیەکەوە کۆیاناناکاتەوە، مەگەر تەنھا لۆژیکی ترس لە ڤایرۆسەکە نەبێت. بەڵام یەکێک لە ڕێگاکانی دەربازبوون لەم دۆخە پڕوکێنەرە دروستبوونی ماڵی مەجازیی و دیگیتاڵییە. ئەمڕۆ کەسانێکی زۆر لەپاڵ ئەو ماڵە فیزیایەی تیایدا دەژین، ماڵێک یان زیاد لە ماڵێکی مەجازییان لەناو کۆمپیوتەر و سمارت فۆنەکەیدا ھەیە. ”ماڵی ئۆنلاین“ جۆرێکی تازەیە لە ماڵ. لەڕاستیدا ماڵی ئۆنلاین لەمڕۆدا بەشێکی سەرەکیی و ناوەکیی ماڵە فیزییایەکانن. ماڵێکی شەخسیی و تایبەتە کە پابەستی ھەبوونی کۆمپیتەرێک یان سمارت فۆنێک و ھێڵێکی ئینتەرنێتە. ئەم ماڵە دیجیتاڵییە ماڵی ھەموو ئەو ھاوڕێ و دۆست و ناسراوانەن کە دەشێت بە ھەموو جیھاندا بڵاوبووبنەوە، کۆچ ھەر یەکێکیانی لە بەشێکی جیھاندا نیشتەجێکردبێت، یان ماڵی ئەو کەسانەبێت کە ڕەنگە یەکتریان نە دیبێت و نە ناسیبێت و لەبەشی جیاوازیی جیھاندا بژین، بەڵام لەو ماڵە مەجازیەدا بەیەک گەیشتبن.\n17 دیسانەوە دەوڵەت... دیسانەوە ڕۆڵی دەوڵەت\n18 کام دونیا دوای ئەم ڤایرۆسە؟\n19 نوێژی جەماعەت یان نوێژی نمایشکردنی دەسەڵاتێکی دینیی نوێ؟


جه‌مسه‌ری باشور... دیارده‌یه‌كی سه‌رنجڕاكێش به‌ڵام مه‌ترسیدار\n2016-08-28 [07:22 AM]\nزانایان مه‌ترسی خۆیان له‌به‌رامبه‌ر ده‌ركه‌وتنی هه‌زاران ده‌ریاچه‌ی شینی بچوك بچوك له‌سه‌ر چینه‌كانی به‌سته‌ڵه‌كی كیشوه‌ری جه‌مسه‌ری باشور خسته‌روو.\nئه‌و ده‌ریاچه و دیارده سه‌رنجڕاكێش و دڵگیره له ناوچه‌ی گرینلاند سه‌ری هه‌ڵداوه، پێشتریش به‌هۆی توانه‌وه‌ی خێرای به‌سته‌ڵه‌كه‌كانی ئه‌و ناوچانه نیگه‌رانی لای زانایان دروستكرد كه له نێوانی ساڵانی 2011 تا 2014 نزیكه‌ی تریلیۆنێك تۆن سه‌هۆڵ تواوه‌ته‌وه.\nبه‌گوێره‌ی توێژینه‌وه‌یه‌كی نوێ كه ژماره‌یه‌ك توێژه‌ر له‌ئه‌نجامی شیكاركردنی سه‌دان وێنه‌ی مانگه ده‌ستكرده‌كان وه‌ریانگرتووه، ده‌ركه‌وتووه، له‌ماوه‌ی ساڵانی 2000 تا 2013 نزیكه‌ی هه‌شت هه‌زار ده‌ریاچه به‌درێژایی " لانگهۆڤ گلاسیه‌ر - Langhovde Glacier " له رۆرژهه‌ڵاتی جه‌مسه‌ری باشور دروست بووه.\nهه‌روه‌ها به‌رزبوونه‌وه‌ی پله‌كانی گه‌رما هۆكارێكی دیكه‌یه بۆ دروستبوونی ئه‌و ده‌ریاچه و رووبارانه، ئه‌وه‌ی جێگه‌ی نیگه‌رانییه، مه‌ترسی ئه‌وه هه‌یه ئه‌و رووداوه سه‌رهه‌ڵكێشێت بۆ لاوازكردنی چینی بنه‌وه‌ی "بناغه" به‌سته‌ڵه‌كه‌كان و له‌كۆتاییدا ببێته هۆی ئه‌وه‌ی وردوخاش بێت.\nبه‌پێی بۆچوونه‌كان، توانه‌وه‌ی ئه‌و رێژه زۆره‌ی به‌سته‌ڵه‌كه‌كان له گرینلاند له‌رابردوودا وێنه‌ی نه‌بووه، به‌ڵام جاری یه‌كه‌مه زانایان ئه‌و درێژبوونه‌وه فراوانه له توانه‌وه‌ی به‌فره‌كان له جه‌مسه‌ری باشور ببینن كه پێشتر پێیان وابوو گۆڕانی كه‌شوهه‌وا تاكو ئێستا كاریگه‌رییه‌كی ئه‌وتۆی له‌م ناوچانه نه‌كردوه.\nستیوارت جامیسۆن یه‌كێكه له ئاماده‌كارانی ئه‌و توێژینه‌وه‌یه له زانكۆی دۆرهام له به‌ریتانیا، وتی، ناوچه‌كانی رۆژهه‌ڵاتی كیشوه‌ری جه‌مسه‌ری باشور ناوچه‌یه‌كه تاراده‌یه‌ك سه‌قامگیره، ناوچه‌یه‌كی زۆر سارده و گۆڕانكاری گه‌وره له‌و ناوچانه رووی نه‌داوه، به‌ڵام به‌مدوایه ئه‌م ده‌ریاچه بچوكانه‌ی له‌سه‌ر دۆزرایه‌وه.\nجامیسۆن وتیشی، ده‌ركه‌وتنی ئه‌و ده‌ریاچانه په‌یوه‌ندی راسته‌وخۆی به به‌رزبوونه‌وه‌ی پله‌ی گه‌رمی ناوچه‌كه‌وه هه‌یه، له هه‌مان كاتدا په‌یوه‌ندییه‌كی پته‌ویش له‌نێوان ژماره و رووبه‌ری گشتی و هه‌روه‌ها قوڵایی ده‌ریاچه‌كان له‌گه‌ڵ به‌رزبوونه‌وه‌ی پله‌ی گه‌رمی ئه‌و ناوچه‌یه هه‌یه.\nپێویسته بوترێـت، داهاتووی ئه‌و پێكهاته به‌سته‌ڵه‌كانه له كیشوه‌ری جه‌مسه‌ری باشور پێناچێت ئومێدخش بێت له‌گه‌ڵ تێپه‌ڕینی مانگه هه‌ره گه‌رمه‌كانی ساڵی 2016 ئه‌ویش مانگی ته‌مووزه، بۆیه له‌كاتی به‌رده‌وامبوونی به‌رزبوونه‌وه‌ی پله‌كانی گه‌رمی، له داهاتوویه‌كی نزیكدا قه‌باره و ژماره‌ی ئه‌و ده‌ریاچانه به‌شێوه‌یه‌كی به‌رچاو زیاد ده‌كات.\nئەم هەواڵە 30448جار خوێندراوەتەوە


ئەمڕۆ شەممە 18ی ئەیلوولی 2021 مەسرور بارزانی سەرۆکی حکومەتی هەرێمی کوردستان، پێشوازی لە ڤیۆلا ڤۆن کرامۆن سەرۆکی نێردەی یەکێتیی ئەوروپا بۆ چاودێریکردنی هەڵبژاردنەکانی عێراق و شاندێکی یاوەری کرد .\nسەرۆکی حکومەت وێڕای نرخاندنی ڕۆڵی گرنگیی یەکێتیی ئەوروپا لە چاودێریکردنی هەڵبژاردن ، هيواشی خواست، پرۆسەکە بە شێوەیەکی ئارام و دادپەروەرانە و دوور لە ساختەکاری و توندوتیژی بەڕێوە بچێت، بەتایبەتی لە ناوچە کوردستانییەکانی دەرەوەی ئیدارەی هەرێم . ئامادەیی دامودەزگاکانی حکومەتی هەرێمی کوردستانيشی بۆ هەر هاوکاری و هەماهەنگییەکی پێویست، لە گەڵ نێردەی یەکێتيی ئەوروپا دەربڕی.


👁 ئەم بابەتە 37,018 جار بینراوە\n👁 ئەم بابەتە 27,083 جار بینراوە\nساڵی 1918 لەگوندی بامەڕنی سەر بەشارۆچکەی ئامێدی لە [ زۆرتر... 👁] ✖ ✖ 6 15 ✔ 99% ✍ هـ.ب. 18-11-2008 15:26:36\n👫 غفور مخموري کەسایەتییەکان\n📅 کاتی تۆمارکردن Jan 22 2017 10:02PM\n- غفور طاهر سعيد سارممي، معروف ب(غفور مخموري). - [ زۆرتر... 👁] ✖ ✖ 0 16 ✔ 99% ✍ هـ.ب. 22-1-2017 22:02:55\n☂ لیستی هاوپەیمانی کوردستانی - 372 پارت و رێکخراوەکان\n📅 کاتی تۆمارکردن Feb 21 2010 10:03PM\n👁 ئەم بابەتە 16,344 جار بینراوە\nلیستی هاوپەیمانی کوردستانی بۆ هەڵبژاردنی پەڕڵەمانی [ زۆرتر... 👁] ✖ ✖ 0 0 ✔ 80% ✍ هـ.ب. 21-2-2010 22:03:26\n👫 کامەران بەدرخان کەسایەتییەکان\n📅 کاتی تۆمارکردن Nov 26 2008 4:29PM\n👁 ئەم بابەتە 18,575 جار بینراوە\nژیاننامە رۆژی 21ی ئابی ساڵی 1895 لە شاری ئەستەمبو [ زۆرتر... 👁] ✖ ✖ 0 19 ✔ 90% ✍ هـ.ب. 26-11-2008 16:29:50\n🔣 کۆنگرەی هەشتەمی پارتی دیموکراتی کوردستان هەمەجۆرە\n📅 کاتی تۆمارکردن Dec 10 2010 1:10PM\nلە01-07-1970 بەئامادەبوونی 488 ئەندام بەسترا. دیار [ زۆرتر... 👁] ✖ ✖ 0 0 ✔ 68% ✍ هـ.ب. 10-12-2010 13:10:53


شێرەبەفرینەكانی سیاسەت - پەرەگراف\nهەرێمی كوردستان ئەمڕۆ گەیشتۆتە دۆخێكی تاریكەوە بەهۆی سیاسەتی سیاسییە فاشیلەكانی دەسەڵات، خەڵكی هەرێم ماوەی بیست‌و شەش ساڵە باجی هەڵەكانی سیاسییەكان دەدەن، ئەمڕۆ بەهەمو پێوەرێك سیاسییە پیرەكان كۆتاییان هاتوە، بەڵام واز ناهێنن‌و بەردەوامن لەبەرئەوەی كۆمەڵگایەكی ئازا و حزبێك و هێزێكی ئازا بوونی نیە، هەرێمی كوردستان وەك تابلۆیەكی تاریكەو هەندێ ڕوناكی تێدایە، بەڵام زۆر لاوازن و لەناو تاریكاییەكەدا بزر بوون، تابلۆ تاریكەكە پێمان دەڵێت تا ئێستا هیچ ڕوناكییەك نەیتوانیوە چواردەوری خۆی ڕوناك بكاتەوە، ئەم تابلۆ تاریكە نائومێدی دەبەخشێت‌و پێمان دەڵێت هەموان لاوازن لە ئاستی تاریكاییەكەی دەسەڵات.\nبەردەوام باسی بوونی خۆپیشاندان‌و ڕاپەڕین دەكرێت دژی ئەم دەسەڵاتدارانەی كە چارەكە سەدەیەكە حوكمێكی مافیاییانەیان كردوە، ئەو هێزانەی بانگەشەی دژایەتی دەسەڵاتیان دەكرد لە تیۆردا وەستاون، نەیانتوانیوە خۆپیشاندانێكی سەرتاسەری بكەن دژی سیستم، خەونی ڕاپەڕین‌و خۆپیشاندان بەم ستایلە مردووە خزمەتی سیستمە سیاسییەكەی كردوە، زیاتر وەك شاگردێكی خراپی دەسەڵات خۆیان نمایشكردوە، چونكە نەیانتوانیوە شەپۆلی گەورە دروستبكەن دژی سیستم، بەڵكو بەردەوام سواری شەپۆلی ناڕەزاییەكان بوون‌و خۆیان كردۆتە شێری سەر شەقام، بەڵام لەواقیعدا جگە لە شێرە بەفرینەیەك زیاتر نەبوون، چونكە سیستم هەركاتێك كێكی دەسەڵاتی نیشاندابن وەك بەفر تواونەتەوەو شەقامیان چۆڵكردوە و خەڵكیان جێهێشتوە، بەردەوام هەردوو وشەی خۆپیشاندان و ڕاپەڕین دوو درۆی گەورەبون بۆ خەڵەتاندنی خەڵك و فڕێدراونەتەسەر شەقام، دروستكردنی دوو ئومێدی درۆزنانە بو‌ون، هەركات خەڵك بۆئەم دوو مەبەستە جوڵابن ئەوا هێزێك یان چەند هێزێك بونەتە دەمڕاست‌و جڵەوی خۆپیشاندان و جوڵە مەدەنییەكانیان گرتۆتەدەست و دواتر لەسەر مێزی گفتوگۆ لەگەڵ دەسەڵات كۆتاییان بەمجۆرە جوڵانە هێناوە‌و تەسلیمی دەسەڵات بو‌ون لە پێناو چەند وەزارەت و پۆستێكدا، ئەمانە شاگردە خراپەكانی سیستمن كە بەردەوام ڕێگری خۆپیشاندان و ڕاپەڕین بو‌ون، بەردەوام بەدرۆ و بەڵێنەكانیان شەقامیان گەرمكردوەو دواتریش بەپەلە ڕیزی ئۆپۆزسیۆنی سیاسییان جێهێشتووەو چەند وەزارەت‌و بەڕێوبەرایەتییەكیان وەرگرتووە.\nبانگەشەی خۆپیشاندانی گشتی لە هەرێم لای ئەم حزبانە بەتاڵە، چونكە تا ئەمڕۆش هیچ هێزێك نەیتوانیوە خۆپیشاندانێكی گشتی‌و سەرتاسەری ئەنجامبدات لە هەرێم دژی سیستمی سیاسی، كەی هێزێك توانی خۆپیشاندانێكی گشتی بكات دژی دەسەڵات ئەوكات دەتوانێت بانگەشەی ڕاپەڕین بكات، گەر خۆپیشاندانی گشتی كرابا بێگومان ئەنجامی دەبو و دەیتوانی چەندین جار دەسەڵات بچەمێنێتەوە بۆ خواستی خەڵك، چونكە هەمو دەسەڵاتێكی سیاسی لە خۆپیشاندانی گشتی دەترسێت بە دیكتاتۆرەكانیشەوە، ئەم جۆرە گوتارە لە كەمتوانایی‌و بێ جورئەتی ئەو هێزانەیە كە تائێستا نەیانتوانیوە خۆ پیشاندانێكی گشتی ئەنجام بدەن‌و بۆ ئێستاش ناتوانن، بۆ خەڵەتاندنی شەقام باسی ڕاپەڕین و شۆڕش دەكەن، تا ئەمڕۆش خۆپیشاندانی گشتی ئەزمونێكی تاقینەكراوەیە، چەكێكی بەكارنەهاتوە چونكە نەیانتوانیوە ئەم چەكە بەكاربێنن، كەی چەكی خۆپیشاندانی گشتی بەكارهات و ئەنجامی نەبو‌و ئەوكات دەتوانرێت بیر لە ڕاپەڕین بكرێتەوە بۆ هەڵتەكاندنی ستەمكارەكانی دەسەڵات.\nبەهەمو‌و ماناكان ئەم دەسەڵاتە خراپە شایەنی گشت ئەگەرەكانە، دەسەڵاتێك چارەكە سەدەیەكە لەوپەڕی فاشیلیدایە‌و وەستاوە، پێویستە بەهەر شێوەیەك بێت ئەم جۆرە دەسەڵاتە تێپەڕێنرێت، لەم دۆخە خراپەدا هەمو هێزەكان لە ئاستی چەمانەوەدان بۆ دەسەڵات، تابلۆ تاریكەكە خەریكە هەموان بزردەكات، شێرە بەفرینەكانی دژە دەسەڵاتیش بەتەواوی تواونەتەوە، پێویستە هێز و جوڵەیەك دروستبكرێت ئەم ستایلەی دەسەڵات بگۆڕێت، چونكە ئەم دەسەڵاتە پێویستە بەتوندی دژایەتی بكرێت، وەستانی هێزەكان بەدیار برسیبو‌ونی خەڵك و تاڵانی و ستەمكاری دەسەڵات شەرعیەتدانە بەم ستایلەی دەسەڵات.


گرنگی ئەو سێگۆشە ڕەشە چیە کە لەناو فرۆکەی بازرگانیدا هەیە – دەنگی ناوەندی دەرەوە\nگرنگی ئەو سێگۆشە ڕەشە چیە کە لەناو فرۆکەی بازرگانیدا هەیە؟\nسێگۆشەیەکی ڕەش کە جێگەکەی دەکەوێتە سەر ئەو پەنجەرەیەی کە لە سێیەکی پێشەوەی باڵەکانی فرۆکەدایە،\nئەمەش دوو مەبەست هەیە لە دانانی ئەوانیش بریتین لە:\nنیشانکردنی باشترین گۆشەی بینین بۆ کارمەندانی ناو فرۆکەکە لەکاتی پشکنینی شوێنی فلاپەکان position of flaps و کاتی پشکنینی باڵەکان بۆ شتێکی نا سروشتی بێت وەک لیکی سووتەمەنی و شەختە ice.\nنیشانی دەدات کە چەقی قورسایی فرۆکەکە “GC “Centre of Gravity دەکەوێتە ئەو شوێنەوە کە سێگۆشە ڕەشەکەی لێ دانراوە.\n(چەقی قورسای هەموو تەنێک بریتە لەو خاڵەی کە قورسایی تەنەکەی تێدا یەکسان دەبێت).\nسوودەکەشی ئەوەیە کە کارمەندەکانی ناو فرۆکە بە هۆی ئەو نیشانەوە دەتوانن سەرنشینەکان بە هاوسەنگی بەناو فرۆکەکەدا دابەش بکەن ئەگەر بێت و فرۆکەکە پڕ نەبێت لە سەرنشین و ڕێگە نەدەن هەموو سەرنشینەکان لەیەک بەشی فرۆکەکەدابن، بەپاراستنی هاوسەنگی بەفیرۆدانی سووتەمەنی کەم دەکات و هەروەها هێزی ڕاکێشانیش کەم دەکاتەوە.\nتێبینی :فرۆکەوان پێشتر کاری هاوسەنگی تەواو کردووە.Weight and Balance\nهەرچەندە لەکاتی وەرگرتنی بۆردینگ پاسی فرۆکەدا جێگاکەت بۆ دیاری کراوە، کە تێیدا هاوسەنگی ڕەچاو کراوە، بەڵام وەک زۆربەمان بینیومانە کە کاتێک فرۆکە یان پاس بەتاڵ ئەبێت هەر کەسەو ڕادەکات بۆ جێگەیەکی گونجاو بە زوقی خۆی ئەمە بۆ پاس یان قیتار ئاساییە بەڵام بۆ فرۆکە ئاسایی نیە.\nئا: فڕۆکەوان “دڵشاد ستار”\nئۆسلۆ..رەوەندی كوردی و لایەنەكان بەشداری پرسەی نەوشیروان مستەفا دەكەن 0\nكۆبونەوەی ئەنجومەنی كۆمیتەی یۆنان ئەمڕۆ لە بارەگای كۆمیتەی ڕێكخستن 0\nكارێكی مرۆڤایه‌تی به‌رپرسێك خه‌ڵكی دڵخۆش كردووه 0


عەبادی سەردانی مووسڵ دەكات\nئەنجوومەنی پارێزگای نەینەوا ئاشكرای كرد كە حەیدەر عەبادی سەرۆك وەزیرانی عێراق بەنیازە سبەی چوارشەم سەردانی شاری مووسڵ و دەشتی نەینەوا بكات و چەند پرسێك تاوتوێ دەكات.\nئیبنیان جەربا، ئەندامی ئەنجوومەنی پارێزگای نەینەوا لەو بارەوە رای گەیاند كە بەپێی زانیارییەكان سەرۆك وەزیران سەردانی ناوچەكانی دەشتی نەینەوا دەكات بۆ باسكردنی چەند پرسێك، هەروەها سەردانی ناو شاری مووسڵیش دەكات و پرسی راگەیاندنی لیستی نەسڕ لەو پارێزگایە لە كارنامەی سەردانەكەی عەبادی دەبێت.\nجەربا روونی كردەوە، ئەنجوومەنی پارێزگای نەینەوا لە پێشوازی عەبادی دەبن و چەندان پرسی پێوەستی بە پارێزگاكە لەگەڵدا باس دەكەن لەوانەی دۆسیەی ئاوەدانكردنەوەی پارێزگاكە و قەرەبووكردنەوە و مووچەی كەلەكەبووی فەرمانبەرانی و هیتریش.\nئەمڕۆ سەرچاوەیەك لە دیوانی پارێزگای نەینەوا رای گەیاند كە سبەی چوارشەم عەبادی دەگاتە مووسڵ بۆ راگەیاندنی لیستی هەڵبژاردنی هاوپەیمانی نەسڕ و كردنەوەی پردی كۆنی مووسڵ دوای ئەوەی لە سەرەتای ئەم هەفتەدا لەلایەن تیمی ئەندازەیی پارێزگاكە هاتە چاككردنەوە.\nپارێزگەی مووسڵ لە حوزەیرانی 2014 لەلایەن رێكخراوی داعشەوە داگیر كرا دوای رووخانی چوار فرقەی سوپا و پۆلیسی عێراق، دوای سێ ساڵ لە فەرمانڕەوایی داعش لە كانوونی یەكەمی پارساڵ حەیدەر عەبادی، سەرۆك وەزیرانی عێراق سەركەوتنی بەسەر داعش راگەیاند، ئەگەرچی چاودێران پێیان وایە كە ئەو راگەیاندن زیاتر سیاسییە و هێشتە زوو بوو بۆ راگەیاندن كۆتاهاتنی داعش لە عێراق.


نوێژ گێڕانه‌وه به دەنگی به‌رز یا نزم؟ عمر رشیدی\nخانه/اصول/فقه/نوێژ گێڕانه‌وه به دەنگی به‌رز یا نزم؟\nعمر رشیدی ۱ بهمن ۱۳۹۷\n۰ 328 خواندن این مطلب در 1 دقیقه\nئایا لە نوێژ گێڕانه‌وه‌دا ده‌بێ به ده‌نگی به‌رز بخوێندرێت یا به نزمی؟\nمالکی‌یەکان و شافعی‌یەکان بڕوایان وایه که:\nگێڕانەوەی نوێژێک کە کاتەکه‌ی تێپەڕیوە، سەبارەت به خوێندنی بە نهێنی یان ئاشکرا؛ گرنگ کاتی تێپەڕبوونەکەیەتی.\nحەنەفی‌یەکان وای بۆدەچن کە ئەوەی نوێژی عیشای لەدەست چێ و دوای هەڵهاتنی خۆر بیکات، ئەگەر ئیمام بوو ئەوە دەنگ بەرز دەکاتەوە؛ هەر وەک پێغەمبەر(صلی الله علیه وسلم) کاتێک نوێژی بەیانی گێڕایەوە لە بەیانی شەوی (التعریس). ئەگەر شەوێ ئیمامەتی نوێژێکی لە دەست چووی ڕۆژێی کرد، بە نهێنی دەیخوێنیت و دەنگ بەرز ناکاتەوە. ئەگەر بە بێ ئاگایی دەنگی بەرز کردەوە، ئەوە دەبێت سوجدەی سەهوو بەرێت. بەڵام ئەوەی بە تەنها ئەو نوێژانە بگێڕێتەوە کە دەنگی تیا بەرز دەکرێتەوە، ئەوە خۆی سەر پشکە دەنگی تیا بەرز کاتەوە یان بە نهێنی بیخوێنێت.\nهەندێک لە زانایانی حەنەفی وای بە باش دەزانن که بە دەنگی بەرز بیخوێنێت چاکترە لەوەی بێ‌دەنگ بیخوێنێت.\nبه ڕای شافعی‌یەکان باشترین بۆچوون بۆ کاتی گێڕانەوەکە ده‌گه‌ڕێته‌وه؛ به‌م چه‌شنه‌ی که ئه‌گه‌ر لە شەودا نوێژ بگێڕێتەوە، واته لە خۆرئاوابوون هەتا خۆرهەڵهاتن دەنگی بەرز دەکاتەوە؛ بە پێچەوانەوە لە خۆر هەڵهاتن هەتا خۆرئاوا ئەگەر نوێژی گێڕایەوە، به بێ‌دەنگی دەیخوێنێ.\nحەنبەلی‌یەکان پێیان وایە نوێژخوێن ئەگەر لە ڕۆژدا نوێژی گێڕایەوە، به بێدەنگی نوێژە ئاشکراکان بگێڕێتەوە، هه‌رچه‌ند بە کۆمەڵیش بیخوێنێت؛ واته بە گوێرەی کاتی گێڕانەوەکەی؛ هەر وەک نوێژە نهێنیەکانیش بە دەنگ دەخوێنێت لە شەودا بە گوێرەی کاتی گێڕانەوەی و ئه‌گه‌ر نوێژێکی که ده‌نگی تێدا به‌رز ده‌بێته‌وه لە شەودا به جه‌ماعه‌ت بیگێڕیته‌وه، ئه‌وه به دەنگی بەرز ده‌یخوێنیت، واته بەگوێرەی کاتی گێڕانەوەکەی؛ وەک ئەوەی کە نوێژێکی حازر بکات، لەبەر ئەوەی بە جه‌ماعه‌ت ده‌یخوێنیت. ئەگەر بەتەنها بیگێڕێتەوە بە نهێنی دەیگێڕێتەوە، وەک ئەوەی بەتەنها نوێژەکەی به‌جێ دێنیت.\nمنبع : قناه أ.د. وصفی أبو زید\nوەرگێڕ: عومەر ڕەشیدی ـ بانە\nقضای نماز نوێژ گێڕانه‌وه\n@ نویسنده . مترجم @ فعال اجتماعی و دینی- @ استان کردستان - شهرستان بانه\nدرباره‌ی عمر رشیدی\nتوسط عمر رشیدی


30 سكۆله‌رشیپ له چیك بۆ ده‌رچووانی 12ی ئاماده‌یی راده‌گه‌یه‌نرێت\n11/7/2018 09:07 AM\nوه‌زاره‌تی خوێندنی باڵاو توێژینه‌وه‌ی زانستی، به هاوكاری هه‌ردوو زانكۆی ته‌كنیكی ئۆستراڤا/ لقی هه‌ولێرو زانكۆی په‌لازكی، ده‌رفه‌تی 30 سكۆله‌رشیپ بۆ خوێندنی پزیشكی گشتی و پزیشكی ددان راده‌گه‌یه‌نێت.\nده‌رچووانی 12ی ئاماده‌یی به‌شی زانستی له ساڵی خوێندنی (2017-2018) ده‌توانن داواكاری بۆ ئه‌م سكۆله‌رشیپه پێشكه‌شبكه‌ن، كه له‌لایه‌ن زانكۆی په‌لازكی چیكیه‌وه ده‌سته‌به‌ركراون.\nزانكۆی په‌لازكی، یه‌كێكه له زانكۆ هه‌ره پێشكه‌وتووه‌كانی جیهان كه له‌سه‌ر ئاستی زانكۆكانی كۆماری چیك له ریزبه‌ندی چواره‌مه‌و له‌سه‌ر ئاستی جیهانیش له ریزبه‌ندی 700 باشترین زانكۆكانی جیهانه.\nپێشكه‌شكاران له پرۆسه‌یه‌كی وردو زانستیدا ده‌چنه پێشبڕكێ له‌سه‌ر بنه‌مای به‌رزترین كۆنمره‌ی قۆناغی 12ی ئاماده‌یی، پاشان سه‌ركه‌وتووه‌كانی قۆناغی یه‌كه‌می پێشبڕكێ به‌شداری تاقیكردنه‌وه‌یه‌كی هه‌ڵسه‌نگاندنی توانستی زانستی له هه‌رێمی كوردستان ده‌كه‌ن، كه له‌لایه‌ن ژماره‌یه‌ك پرۆفیسۆری زانكۆی (ه‌لازكییه‌وه به‌ڕێوه‌ده‌برێن و وه‌زاره‌تی خوێندنی باڵاو توێژینه‌وه‌ی زانستی راسته‌وخۆ سه‌رپه‌رشتی پرۆسه‌كه ده‌كات.\n1- ده‌رچووی 12ی ئاماده‌یی لقی زانستی بێت له ساڵی خوێندنی 2-17-2018\n2- كۆنمره‌ی 12ی ئاماده‌یی له 95ی تاقیكردنه‌وه‌ی نیشتمانی (به‌كالۆری)، یان (هاوتاكه‌ی) له تاقیكردنه‌وه نێوده‌وڵه‌تیه‌كانی (SAT2 , A-level) كه‌متر نه‌بێت.\n* سه‌ركه‌وتووه‌كانی ئه‌م پێشبڕكێیه ده‌توانن به زمانی (چیكی) یان (ئینگلیزی) بخوێنن، بۆیه ئه‌گه‌ر كاندیده‌كه به زمانی (چیكی) خوێندی، ئه‌وا كرێی خوێندنه‌كه‌ی له‌لایه‌ن زانكۆی (په‌لازكی)یه‌وه بۆ دابینده‌كرێت، به‌ڵام هه‌ر كاندیدیك ئه‌گه‌ر بڕیاربدات به زمانی (ئینگلیزی) بخوێنێت له‌وكاته‌دا كرێی خوێندنه‌كه‌ی له‌ئه‌ستۆی خۆی ده‌بێت.\nبۆ بینینی نموونه‌ی پرسیاره‌كانی تاقیكردنه‌وه‌كه كلیك (لێره) بكه.\nبۆ پێشكه‌شكردن كلیك (لێره) بكه.\nدوایین كات بۆ پێشكه‌شكردن رێكه‌وتی (25-7-2018)یه.\nوه‌زاره‌تی خوێندنی باڵاو توێژینه‌وه‌ی زانستی له‌هه‌وڵی به‌رده‌وامدایه بۆ ره‌خساندنی ده‌رفه‌تی یه‌كسان بۆ گه‌نجان و په‌ره‌پێدانی تواناكانیان له زانكۆ پێشكه‌تووه‌كانی جیهان، ئه‌وه‌ش له‌سه‌ر بنه‌مای هه‌لی یه‌كسان، شه‌فافیه‌ت، دادپه‌روه‌ری كۆمه‌ڵایه‌تی.\nخاك - به‌ڕێوه‌به‌رایه‌تی راگه‌یاندنی وه‌زاره‌تی خوێندنی باڵاو توێژینه‌وه‌ی زانستی


"کرێکاران وەک کۆیلەی مۆدێرن کاریان پێدەکرێت" - تۆڕی میدیایی خەڵک\nلێدوان نووسین ناچالاککراوە لە “کرێکاران وەک کۆیلەی مۆدێرن کاریان پێدەکرێت”\nئەمڕۆ شەممە لەشاری سلێمانی لەزنجیرەیەك پانێڵدا ڕەوشی ژینگەی كار و ژیانی كرێكاران لەئەمڕۆدا خرایەڕوو.\nڕەوشی كرێكاران تادێت خراپتر دەبێت، بەشێك لە خاوەنكارەكان “وەك كۆیلەی مۆدێرن” مامەڵە لەگەڵ كرێكار دەكەن، بەجۆرێك لەهەندێك شوێنكاردا كرێكار دەبێت هەشت كاتژمێر بەپێوە بوەستێت.\nهیوا عومەر، سەرۆكی تایبەتمەندی كرێكارانی حزبی شیوعی كوردستان ڕایگەیاند، كەرتی تایبەت لەكوردستان بوونی نییە، بەڵكو ئەوەی هەیە كەرتی تاكەكەسییە و وەك كۆیلەی مۆدێرن مامەڵە لەگەڵ كرێكار دەكەن، بەتایبەت دۆخی ڕەگەزی مێینە و كرێكارانی بیانی لەدۆخێكی خراپدان.\nگوڵستان سەعید، ئەندامی پەرلەمانی كوردستان لەو پانێڵەدا ڕایگەیاند، لەهەرێمی كوردستان تاكو ئێستا یاسایەكی تایبەتی بۆ كار دەرنەكراوە، بەڵام سێ یاسا هەیە، كە لەگەڵ كاردا گونجێنراوە.\nئەوەشی خستەڕوو، لەهەوڵدان ئەو یاسایانەی تایبەتن بەكار هەمواربكەنەوە بۆئەوەی لەگەڵ دۆخی ئێستای كرێكاران بگونجێت.\nباسی لەئەوەشكرد، خاوەنكار بەویستی خۆی كرێی كاركردن دادەنێت و ئەو گرێبەستەی لەنێوان خاوەنكار و كرێكاردا دەكرێت، پێوەی پابەندنابن، هەروەها ئەم گربەستە گرفتی بۆ یاسای دەستەبەری كۆمەڵایەتی دروستكردووە، چونكە پێویستە خاوەنكار دەستەبەری كۆمەڵایەتی بدات و ئەوان نایدەن.\nزیاتر لەملیۆنێك كرێكار لەكەرتی تایبەت لەهەرێمی كوردستاندا كاردەكەن، كە بەناونیشانی جیاواز كار دەكەن و پێویستە لەژێر یاسایەكدا كاركردنیان ڕێكبخرێت، بۆئەوەی مافی تەواویان پێبدرێت و پێشێلی مافەكانیان نەكرێت.\nهۆگر عەلی، ڕاوێژكار لەوەزارەتی كار و كاروباری كۆمەڵایەتی هەرێم لەو پانێڵەدا ئاماژەی بۆ ئەوەكرد، لەهەرێمی كوردستان پڕۆژە یاسای خۆیان هەیە و ڕاوبۆچونی شارەزایانیان وەرگرتووە و ئێستا لەئەنجوومەنی وەزیرانی هەرێمە، تاووتوێ دەكرێت، كە تایبەتە بەكرێكاران و كار لەهەرێمی كوردستان.\nلەگەڵ ئەوەی لەهەر پارێزگایەكی هەرێم لیژنەیەكی هەشت كەسی هەیە، بەڵام بەشێك لە خاوەنكارەكان دەستەبەری كۆمەڵایەتی بۆ كرێكاران ناكەن، حكومەتی هەرێمیش ناتوانێت چاودێربێت بەسەر ئەم خاوەنكارانەوە.\nئەحمەد محەمەد، ئەندامی مەكتەبی تەنفیزی سەندیكاكانی كرێكاران ڕایگەیاند، ئەو یاسایانەی لەهەرێمی كوردستان هەن، لە تموحی كرێكاران و سەندیكاكانی كرێكاراندا نییە و پێویستە یاساكان گونجاوتربن.\nبەشێك لەهاووڵاتیانی هەرێمی كوردستان لەكەرتی تایبەت كار دەكەن و پێویستیان بەوەیە مافەكانیان پارێزراوبن، ئەمەش بەبوونی یاسایەكی باش و چاودێرییەكی باشی حكومەتی هەرێم دەبێت.\nخەڵك-ئارام سەردار سكرتێری حزبی شیوعی كوردستان ڕایدەگەیەنێت، ئێستا لەعیراق ڕێژەی هەژاری لە ٣٩٪ ە و لەهەرێمی كوردستان لە١٢٪یە. كاوە مەحموود، سكرتێری…\n18 نیسان 2021 9.30 pm\nخەڵك-ئارام سەردار كاروان گەزنەیی، پەرلەمانتاری یەكێتی لە پەرلەمانی كوردستان لەكۆنفڕانسێكی ڕۆژنامەوانیدا ڕایگەیاند:”سكاڵای…


رۆژنامه‌وانی هاووڵاتیی، واته پاراستنی رۆژنامه‌وانی پرۆفیشناڵ – knwe.org\nسەرەکی » ئاراستە » رۆژنامه‌وانی هاووڵاتیی، واته پاراستنی رۆژنامه‌وانی پرۆفیشناڵ\nرۆژنامه‌وانی هاووڵاتیی، هه‌ر به‌وه نه‌وه‌ستاوه كه كۆتایی به قورغ كردنی هه‌واڵ له‌لایه‌ن رۆژنامه‌وانی باو‌و گه‌رم‌و گوڕیی هه‌واڵ بهێنێت، به‌ڵكو ئێستا هاووڵاتی ئاسایی خۆی هه‌واڵ ده‌گوێزێته‌وه‌و رووداو دروست ده‌كات‌و له رێگه‌ی ئامرازه‌كانی په‌یوه‌ندی كردنه‌وه بڵاویان ده‌كاته‌وه، به تایبه‌ت ئه‌و ئامرازانه‌ی له‌گه‌ڵ ماڵپه‌ڕه كۆمه‌ڵایه‌تییه‌كانی وه‌ك فه‌یسبووك‌و تویته‌ر دانوویان ده‌كوڵێ‌و كارلێكیان هه‌یه، ئه‌م گۆڕانكارییه قوڵه له میكانیزم‌و دینامیكی گواستنه‌وه‌ی هه‌واڵدا كاریگه‌رییكی قوڵی كردۆته سه‌ر وه‌رگری هه‌واڵ‌و دواتریش كاردانه‌وه‌ی وه‌رگر له‌گه‌ڵ ده‌وروبه‌ره‌كه‌یدا، ره‌نگه هه‌ر ئه‌مه‌ش ده‌روازه‌یه‌ك بێت بۆ دیارده‌ی به‌هاری عه‌ره‌بی.\nد. عیززه عه‌بدولعه‌زیز عه‌بدولئیلا سه‌رۆكی به‌شی راگه‌یاندن له زانكۆی سۆهاج توێژینه‌وه‌یه‌كی مه‌یدانی ئه‌نجام داوه به ناوی پیشه‌ییبوونی رۆژنامه‌وانی هاووڵاتیی، به مه‌به‌ستی هه‌ڵسه‌نگاندنی بارودۆخی راگه‌یاندن له دیدی رۆژنامه‌وانی پرۆفیشناڵه‌وه، له توێژینه‌وه‌كه‌دا پشتی به‌ستووه به چاودێری كردنی مه‌یدانی‌و پراكتیكیانه بۆ كاری هاووڵاتی رۆژنامه‌وان‌و چۆنێتی دابه‌زاندنی هه‌واڵه‌كان به شێوه‌ی زنجیره‌ی یه‌ك له دوای یه‌ك له سایته كۆمه‌ڵایه‌تییه‌كاندا تا ده‌گات به دوا هه‌واڵ، توێژه‌ر كه‌م‌و كووڕییه‌كانی ئه‌م ئاراسته ده‌گێڕێته‌وه بۆ نه‌بوونی لێكۆڵینه‌وه‌ی پراكتیكی كه گرنگی بدات به دیارده‌ی رۆژنامه‌وانیی هاووڵاتیی، له كاتێكدا توێژینه‌وه‌كانی پێشتر له وڵاتانی عه‌ره‌بی‌و له خۆرئاواش زیاتر گرنگییان داوه به ناوه‌رۆكی رۆژنامه‌وانیی هاووڵاتی، یان وه‌رگری ئه‌و بواره یاخود چۆنێتی دروست بوونی رۆژنامه‌وانیی هاووڵاتیی.\nتوێژنه‌وه‌كه‌ی د. عیززه سه‌ر به توێژنه‌وه‌كانی جۆری وه‌سفییه‌و تیایدا میتۆدی رووپێویی له‌سه‌ر دوو ئاست به‌كار هاتووه، ئاستی یه‌كه‌م رووپێویی سامپڵی هاووڵاتی رۆژنامه‌وان له وڵاتانی عه‌ره‌بیدا‌و ئاستی دووه‌میش رووپێوییه بۆ رۆژنامه‌وانی پرۆفیشناڵ، كه له كه‌ناڵه‌كانی راگه‌یاندنی عه‌ره‌بیدا كار ده‌كه‌ن، مه‌به‌ست له‌و دوو ئاسته‌ش هه‌ڵسه‌نگاندنی رۆژنامه‌وانیی هاووڵاتییه. پاشان له رێگه‌ی فۆڕمی راپرسیی ئه‌له‌كترۆنییه‌وه كه توێژه‌ر له هه‌ردوو ئاسته‌كه‌دا به‌كاری هێناوه، گه‌یشتووه به‌م ده‌ره‌نجامانه: زۆربه‌ی ئه‌وانه‌ی چالاكن له بواری رۆژنامه‌وانیی هاووڵاتییدا خولی جۆراوجۆریان بینیوه له بواری چۆنێتی رووماڵ كردنی مه‌یدانی رووداوه‌كان له رێگه‌ی كامێرای مۆبایله‌وه، ئه‌وجا به ته‌كنیكی ڤیدیۆ بێت یان فۆتۆ، پاشان چۆنێتی داڕشتنی نووسراوێك كه رووداوه‌كه وه‌سف بكات له‌گه‌ڵ چۆنێتی دابه‌زاندن‌و بڵاو كردنه‌وه‌ی. هه‌روه‌ها زۆربه‌ی ئه‌وانه‌ی كاری رۆژنامه‌وانیی هاووڵاتیی ده‌كه‌ن، له وڵاتانی عه‌ره‌بیدا كوڕن‌و بڕوانامه‌ی زانكۆیان هه‌یه به تایبه‌ت بواری ئه‌ده‌بی. دیارترین ئه‌و خولانه‌ی ئه‌و كه‌سه چالاكانه‌ش بینیویانه، هونه‌ری وێنه‌گرتن‌و ڤیدیۆ‌و مۆنتاج‌و راگه‌یاندنی دیجیتاڵ، راگه‌یاندنی ئه‌منی، راگه‌یاندنی ئاراسته كردنی سیاسی، دامه‌زراندنی ماڵپه‌ڕی هه‌واڵ، چۆنێتی ئه‌نجامدانی دیداری ڤیدیۆیی رۆژنامه‌وانیی‌و.. هتد.\nد. عیززه له توێژینه‌وه‌كه‌یدا هۆكاری په‌نابردن بۆ رۆژنامه‌وانیی هاووڵاتی ده‌گێڕێته‌وه بۆ ئه‌وه‌ی كه له زۆرێك له وڵاتانی عه‌ره‌بیدا ئازادی راده‌ربڕین‌و راگه‌یاندن به‌رته‌سك بۆته‌وه، ئه‌مه‌ش وا ده‌كات به‌كاربه‌ر، یاخود وه‌رگر به‌دوای جێگره‌وه‌یه‌كدا بگه‌ڕێت كه ده‌رفه‌تی بڵاوكردنه‌وه‌ی زانیارییه‌كانی بۆ بڕه‌خسێنێت له بری رێگا باوه‌كانی راگه‌یاندنی وه‌ك ته‌له‌ڤزیۆن‌و رۆژنامه‌و رادیۆ‌و ئه‌وانی دی، چونكه هه‌ریه‌ك له‌و كه‌ناڵه باوانه رووبه‌ڕووی په‌رده‌پۆش‌و فشار‌و كۆنترۆڵ كردن‌و سانسۆر ده‌بنه‌وه. زۆربه‌ی ئه‌وانه‌ی به‌شدار راپرسییه‌كه‌ی د. عیززه-یان كردووه جه‌خت له‌سه‌ر ئه‌وه ده‌كه‌نه‌وه كه داهاتوو بۆ رۆژنامه‌وانیی هاووڵاتی‌و ئه‌و سایتانه ده‌بێت كه هه‌واڵ له هاووڵاتی رۆژنامه‌وانه‌وه وه‌رده‌گرن، له داهاتوودا رۆژنامه‌ی باو نامێنێت.\nبۆچوونی رۆژنامه‌وانی باو، به پێی توێژینه‌وه‌كه بۆچوونێكی پۆزه‌تیڤه، چونكه 78%ی ئه‌وانه‌ی به‌شداری راپرسی تایبه‌ت به توێژینه‌وه‌كه‌یان كردووه، پێیان وایه بوونی رۆژنامه‌وانیی هاووڵاتیی شتێكی باشه، به‌ڵام له‌گه‌ڵ ئه‌وه‌شدا پێویسته هاووڵاتیش رێز له به‌ها‌و بنه‌ما سه‌ره‌كییه‌كانی كاری رۆژنامه‌وانی‌و گواستنه‌وه‌ی هه‌واڵ بگرێت، به تایبه‌تیش به‌ها‌و ئاكاری پیشه‌یی كاری رۆژنامه‌وانیی. رۆژنامه‌وانه پیشه‌وه‌ره‌كان دیارده‌ی رۆژنامه‌وانیی هاووڵاتیی به‌رز ده‌نرخێنن، له‌به‌ر ئه‌وه‌ی پێیان وایه بوارێكی پراگماتیكییه بۆ ئازادی راده‌ربڕین‌و بلاو كردنه‌وه‌ی به شێوه‌ی رۆژانه، ئه‌مه‌ش هیچ بوارێكی بۆ ده‌سه‌ڵات نه‌هێشتۆته‌وه له‌به‌رده‌م ئه‌و ئازادییه‌ی هاووڵاتیاندا، به‌و شێوه‌یه‌ش رۆژنامه‌وانیی هاووڵاتیی به جۆرێك له جۆره‌كان ده‌بێته پشتیوان بۆ رۆژنامه‌وانیی پیشه‌یی واته پرۆفیشناڵ.\nله‌لایه‌كی تره‌وه خراپییه‌كانی رۆژنامه‌وانیی هاووڵاتیی بۆ رۆژنامه‌نووسێكی پیشه‌یی له ئاستی پیشه‌ییبووندایه، رۆژنامه‌وانه پرۆفیشناڵه‌كان له‌و باره‌یه‌وه ده‌ڵێن، هاووڵاتیان له بڵاوكردنه‌وه‌ی هه‌واڵ‌و بابه‌ت‌و زانیارییه‌كاندا وردبینی ره‌چاو ناكه‌ن، زۆر جار وێنه‌یه‌كی ناته‌واو له‌باره‌ی رووداوێكه‌وه ده‌ده‌ن به وه‌رگر، یان هاووڵاتییه‌كه خۆی سه‌ر به ئایدیۆلۆژیایه‌ك یان سیاسه‌تێكی دیاریكراوه‌و هه‌وڵ ده‌دات پڕوپاگه‌نده بكات، به‌ڵام به هه‌ر جۆرێك بێت سوودێكی گه‌وره له‌وه‌دایه كه هاووڵاتی رۆژنامه‌وان ئازادانه‌و خۆڕسكانه بجوڵێت‌و كار بكات، به تایبه‌تیش له كاركردنیادا له دۆسێی گه‌نده‌ڵی ئیداری‌و ئه‌و بابه‌تانه‌ی په‌یوه‌ندییان به كاروباری گشتییه‌وه هه‌یه.\nتوێژینه‌وه‌كه ئه‌وه‌ش روون ده‌كاته‌وه كه جیاوازی هه‌یه له نێوان ئه‌و فشاره‌ی له‌سه‌ر رۆژنامه‌وانێكی پیشه‌ییه، له‌گه‌ڵ ئه‌و فشاره‌ی له‌سه‌ر رۆژنامه‌وانی هاووڵاتییه، چونكه فشاری سه‌ر رۆژنامه‌وانی پیشه‌یی به هۆی فشاری به‌رپرسی ده‌زگاكه‌ی‌و خاوه‌ن ریكلام‌و ده‌سه‌ڵاتی سیاسی‌و سانسۆری ده‌ره‌وه‌و ناوه‌وه‌ی ده‌زگا دروست ده‌بێت، به‌ڵام فشاری سه‌ر هاووڵاتییه‌كی رۆژنامه‌وان هه‌ندێكی په‌یوه‌سته به پیشه‌ییبوونه‌وه‌و هه‌ندێكیشی په‌یوه‌ندی به دامه‌زراوه ئه‌منییه‌كانه‌وه هه‌یه، چونكه نه‌بوونی یاسا‌و په‌یماننامه‌یه‌ك كه هاووڵاتییه‌كی رۆژنامه‌وان بپارێزێت، بۆته هۆی ئه‌وه‌ی ئه‌و جۆره چالاكیانه بكه‌ونه ژێر فشاری ده‌زگا ئه‌منییه‌كانه‌وه.\nسه‌باره‌ت به پێشبینییه‌كان بۆ داهاتووی كاری رۆژنامه‌وانیی، هه‌ردوو لا واته رۆژنامه‌وانیی هاووڵاتیی‌و رۆژنامه‌وانی پیشه‌ییش راو بۆچوونیان نزیك بوو له‌یه‌كه‌وه، هه‌ردوو لاش پێیان وایه له داهاتوودا پشتبه‌ستنی وه‌رگر به رۆژنامه‌ی چاپكراو پاشه‌كشه ده‌كات‌و ئامرازه‌كانی راگه‌یاندنی باویش زیاتر پشت به ته‌كنۆلۆژیای نوێی په‌یوه‌ندیی كردن ده‌به‌ستن، هه‌ر ئه‌و ته‌كنۆلۆژیایانه‌ش جۆرێك له ده‌ربازبوونی راسته‌قینه ده‌سه‌پێنن له بواری ئازادی راده‌بڕین‌و بڵاو كردنه‌وه‌و ئه‌و كاتیش گه‌ڕانه‌وه بۆ قه‌ده‌غه كردن‌و سانسۆر‌و رێگریی كردن وه‌ك ئه‌وه‌ی پێش به‌هاری عه‌ره‌بی هه‌بوو قورس ده‌بێت.\nچاودێری رۆژنامه‌وانی عه‌ره‌بی


1 2 3 4 5 ... 46 داهاتوو »\nنووسه‌ری بابه‌ت:twana gardi دواترین وه‌لام: Hawkar sh ژماره‌ی وه‌لامه‌كان:3 جاری بینراو:14 كات:ئه‌مرۆ\nئه‌ندام له: Mar 2019\nپاسۆرد لیست و توڵی فب\nئه‌ندام له: Apr 2019\nلە ئاسمان بەدواتا ئەگەڕام لە ئەرز تۆم دۆزیەوە خوا قەزا نامە بۆ ئینستاکەم بنێرە لەوێ قسە ئەکەین ئیشی زەرورم پێتە سەبارەت بە تیرمۆکس دەی دڵ برا نامە بۆ ئەم ئینستایە بنێرە 👈 ( sumaya_rose12 )\nھاورێیان یارمەتی برا بچوکتان بەن\nپێویستم بە یەکێکی شارەزا ھەیە لە بواری کالی لینوکس\nهاکی فەیسبوک بە؟تیرموکس\nبەڕێزم زۆر کارم پێتە بەس گەر نامەیەک بۆ ئینستاگرامەکەم بنێری sky__reporter_wa7sh\nبراکەم گەر ئەزیەت نەبێ نامە بۆ ئینستاگرامەکەم بنێرە لەوێ بە تێل قسە ئەکەین حەزەکەم دو قسەی لەسەر بکەین\nئه‌ندام له: Aug 2019\nKali linux lasar termux dabazan dwa bas nazanm chon eshi pi bkam\nپێشه‌کی سڵاو و ڕێزم بۆ هه‌مووتان\nکه‌ووتومه‌ته کێشه‌وه له‌گه‌ڵ گروپێکی هاکی ئه‌ڵمانی که ئێستا ئه‌وان ڕێگریم لێده‌که‌ن دوباره ده‌ست به به‌رنامه‌کانم بکه‌مه‌وه . ئه‌وان هێرشی ئه‌لیکترۆنی زۆرم ده‌که‌نه سه‌ر . بۆ دیتنه‌وه‌ی ئه‌و که‌سانه پێویسته مۆبایله‌که‌م کراک بکه‌مه‌وه و بیان دۆزمه‌وه به‌ڵام ناتوانم کراکی بکه‌م چونکه له‌سه‌ر مۆبایله‌که‌م زۆر ئه‌سته‌مه\nمۆبایله‌که‌م هواوه‌ی پ۲۰ پرۆ\nدڵخۆشم به هه‌ر زانیاریه‌ک و ئامۆژگاریه‌ک\nمن توشی کێشه‌یه‌ک بووم له‌گه‌ل گروپی ئه‌نۆنی ئه‌ڵمانی ئه‌وان مۆبایله‌که‌یان به ته‌واوی سوتاندم و ئێستا به مۆبایلێکی تره‌وه هه‌وڵی کراکردنی مۆبایله‌که‌م ده‌ده‌م به‌ڵام سه‌ر ناگرێت و مۆبایله نوێکه‌شم ئێستا په‌نجه مۆری ڕاوه‌ستاوه و ناتوانم کراکیشی بکه‌م .\nکه‌س چاره‌یه‌کی لایه بۆم ؟\nئه‌و کارانه‌ی که به تێرموکس ده‌کرێت چین ؟\nپرسیاره‌که‌م بۆ تێرموکسی مۆبایل و کۆمپیوته‌ره


كوردستان 08/05/2021 - 01:22 باسنیوز\nلەژێر فشاری لاهوور جەنگی ناچار بە پەشیمانبوونەوە كراوە\nپاش ئەوەی مامە غەفە، پێشمەرگەی دێرین و یەكێك لە فەرماندە سەربازییە دیارەكانی یەكێتیی نیشتمانیی كوردستان لە هەولێر، لە ڕێگەی (باسنیوز)ەوە رای گەیاند: ”لە سنووری هەولێر حزبەكەی جاشێكی كاندید كردووە كە پەنجا ساڵە تفەنگیان بە پێشمەرگەوە ناوە، هەروەها هاوپەیمانیی یەكێتی و بزووتنەوەی گۆڕان بە باش نازانم بۆ یەكێتی“، بەپێی سەرچاوەیەكی باوەڕپێكراو، لاهوور جەنگی، سەردەستەی تاقمی خۆفرۆشی ١٦ی ئۆكتۆبەری نێو یەكێتی، فشاری خستووەتە سەریان و ناچاری كردوون لە قسەكانی پاشگەز ببێتەوە و روونكردنەوە بڵاو بكەنەوە.\nبۆیە هەر دوێنێ لە روونكردنەوەیەكدا كە بە ناوی مامە غەفە لە میدیاكانی یەكێتی و لاهوور جەنگییدا بڵاو كرایەوە، ئەوەی تێدا هاتووە گوایە: ”(باسنیوز) لێدوانەكەی مامە غەفەی شێواندووە و ئەو قسانەی نەكردووە“ هەروەها ناچاریش كراوە كە نكووڵی لە قسەكانی خۆی بكات و بەپێچەوانەی لێدوانەكەی بۆ (باسنیوز)، ستاییشی هاوپەیمانیی گۆڕان و یەكێتی بكات.\nئێمەش لێرەدا، بەناوی ئاژانسی هەواڵی (باسنیوز)ەوە، وێڕای رێزی زۆرمان بۆ خەباتی مامە غەفە، هەم بەڕێزیان و هەم خوێنەرانی هێژای (باسنیوز) و هەمیش میدیاكانی لاهووری جەنگی و سپۆنسەرەكەیان دڵنیا دەكەینەوە، كە لە رەوشت و ئاكاری رۆژنامەنووسییانەی ئێمەدا نیە، بە ناوی هیچ كەسایەتیەكەوە، درۆ هەڵبەستین و لێدوان بشێوێنین و لەخۆمانەوە بێ هیچ بنەمایەكی راست، هەواڵ دروست بكەین.\nجا بۆ ئەوەی هەموان بۆ لەمەودواش بێگومان بن لەوەی كە ئێمە لێدوانی كەس ناشێوێنین و تەنیا راستیەكان دەگوزاینەوە، هەروەها بۆ ئەوەی جەماوەری یەكێتیی نیشتمانیی كوردستان و پێشمەرگە و خەباتگێڕانی دێرینی نێو یەكێتییش، بۆیان روون بێتەوە، كە حزبەكەیان بە دەست تاقمی خیانەتكاری ١٦ی ئۆكتۆبەرەوە، بەرەو كوێ رۆیشتووە، ناچارین دەقی لێدوانەكەی مامە غەفە بۆ هەواڵسازێكی (باسنیوز)، وەكوو خۆی بڵاو بكەینەوە، بێگومان بەڕێزیان ناوی تەواوی ئەو كاندیدەی یەكێتیی هێناوە كە وەك خۆی دەڵێ: ”جاش بوون ٥٠ ساڵ شەڕیان لە دژی پێشمەرگە كردووە“.\nئەمەش تۆمارە دەنگییەكەی مامە غەفەیە كە لێدوانەكەی داوە:


عێراق، ڕێژەی چاكبوونەوە لە كۆرۆنا بەرزبووەوە - تۆڕی میدیایی خەڵک\nبەپێی ڕاگەیەنراوی وەزارەتی تەندروستی عێراق، ژمارەی چاكبوونەوە لە پەتای كۆرۆنا بەراورد بە دوێنێ بەرزبووەتەوەو ژمارەی گیانلەدەستدانیش گەیشتە 30 كەس.\nوەزارەتی تەندروستی عێراق لە راگەیەندراوێكدا بڵاویكردەوە، لەماوەی 24 كاتژمێری رابردوودا حەوت هەزار و 561 حاڵەتی نوێی توشبوون بە كۆرۆنا تۆماركراوەو لە بەرامبەریشدا شەش هەزارو 515 تووشبوو چاكبوونەتەوەو 30 كەسیش گیانیان لەدەستداوە.\nئاماژە بەوەشكراوە، كۆی گشتیی تووشبووانی كۆرۆنا لە سەرانسەری عیراق بە هەرێمی كوردستانیشەوە، بۆ 964 هەزار و 435 كەس بەرزبووەتەوە، ژمارەی گیانلەدەستدانیش گەیشتە 14 هەزار و 915 كەس، هاوكات 843 هەزار و 851 تووشبووش چاكبوونەتەوە، كە دەكاتە رێژەی 87.5%ی كۆی تووشبووان.\n06 تەموز 2021 6.05 pm\nخەڵك- وەزارەتی تەندروستی هەرێم ئاشكرای دەكات، كە لە 24 كاتژمێری ڕابردوودا 984 حاڵەتی تووشبوون بە كۆرۆنا تۆماركراوە…


له‌نێوان لقی چوار و لقی پێنجی پارتیدا – wazho.net\nتشرینی یه‌كه‌م 17, 2020\t2453245 جار خوێندراوەتەوە\nله شوباتی 2011 چه‌ند گه‌نجێك خۆپیشاندانیان كرد له‌سلێمانی، رێڕه‌وه‌ی خۆپیشاندانه‌كان وه‌ك ده‌ڵێن به به‌رده‌م لقی چواری پارتی دیموكراتی كوردستان تێپه‌ڕی، به نه‌زانی بووبێت یاخود به زۆرزانی، چه‌ند گه‌نجێكی خوێن گه‌رم به‌ردیان گرته باره‌گای لقی چوار، كۆمه‌ڵێك چه‌كدار له‌سه‌ربانی لقه‌وه به بیكه‌ی سی و كلاشینكۆف ده‌سڕێژیان له خۆپیشانده‌ران كردو چه‌ند منداڵ و كه‌سی بێتاوانیان شه‌هید كرد، بیانووی پارتی ئه‌وه‌بوو رێگا نادات و له‌هیچ كه‌سێكی قبووڵ ناكات، كه ده‌سدرێژی بكاته سه‌ر باره‌گاكه‌یان، هێنده مه‌سه‌له‌كه‌یان ئاوه‌ژوو كردبووه‌وه، وه‌ك ئه‌وه باره‌گای پارتی مزگه‌وتێك بوو بێت و سووتێنرابێت.\nكه‌چی دوای زیاتر له 9 ساڵ ، واته ئه‌مڕۆ، كه ده‌كاته 17\_10\_2020، واته هه‌مان 17 مانگ، به‌هۆی لێدوانێكی هوشیار زێباری، ئه‌ندامی مه‌كته‌بی سیاسی پارتی، كه تیایدا به‌زمانی حه‌شده‌كان، سووكایه‌تی به‌حه‌شد كردبوو، خۆپیشانده‌ران په‌لاماری باره‌گای لقی 5 پارتیان داو ئاگریان تێبه‌ردا، به‌ڵام ئه‌وه جێگای سه‌رسوڕمانه، هیچ كه‌سێكمان نه‌بینی له‌سه‌ره‌وه به بیكه‌یسی و كلاشینكۆف ته‌قه له‌خۆپیشانده‌ران بكات، وه‌ك به‌رپرسی ئه‌و لقه‌ی پارتی له میدیاكان رایگه‌یاند، سكاڵا له‌سه‌ر حكومه‌تی ئێراقی تۆمار ده‌كه‌ن، هه‌ر دوای ئه‌وه‌ش لێدوانی هوشیار زێباری بڵاوبۆته‌وه، كه له‌لێدوانه‌كه‌ی پێشووتری دژی حه‌شدی شه‌عبی په‌ژیوان بۆته‌وه‌و ئه‌و هێزه نه‌ك به میلیشیا به‌ڵكو به‌هێزێكی ده‌ستووری هه‌ژمار ده‌كات و ئاماژه به‌وه ده‌كات، كه رۆڵی گه‌وره‌یان له شه‌ڕی داعش دا بینیوه.\nبه‌ڵام وادیاره لێره‌دا زێباری رۆڵی حه‌شدی له داگیركردنه‌وه‌ی كه‌ركووك له‌یادچووه‌و فه‌رامۆش كردووه!.\nئه‌و هه‌نگاوه‌ی پارتی له به‌غدا هه‌نگاوێكی دروسته، ناكرێت له‌پێناو باره‌گایه‌ك خه‌ڵكی تووڕه‌و خۆپیشانده‌ر گوله باران و تیرۆر بكرێت، به‌ڵام كێشه‌كه له‌وه‌دایه ئه‌وه‌ی له سلێمانی و له‌به‌رده‌م لقی 4 پارتی له 17 شویاتی 2011 روویدا، رێك پێچه‌وانه‌ی ئه‌و هه‌ڵوێسته‌یه! ئه‌گه‌ر ئه‌وه سروشتی پارتی بێت و به‌رامبه‌ر بێگانه ترسنۆك و به‌رامیه‌ر خۆیش قاره‌مان و كه‌ڵه‌گا بن، ئه‌وه ئه‌و هه‌ڵوێسته‌یان لێقبووڵ ده‌كرێت و هیچ شیكردنه‌وه‌یه‌ك به‌خۆوه هه‌ڵناگرێت.\nئه‌گه‌ر گۆڕانكاریش بێت له سروشتی ئه‌و حیزبه و بمانه‌وێت وه‌ك به‌ره‌و پێشوه‌چوونێك له‌هزری سیاسی ئه‌و حیزبه شیكردنه‌وه‌ی بۆ بكه‌ین، ئه‌وه ده‌بیت ئه‌و حیزبه ده‌م و ده‌ست تاوانبارانی 17 شوبات، ئه‌وانه‌ی ته‌قه‌یان له‌خۆپیشانده‌ران كرد و مناڵی هه‌ژارانیان تیرۆر كرد بداته ده‌ست دادگا، چونكه ناكرێت له‌سه‌ر ئه‌وه‌ی به‌رد بگیرێته باره‌گاكه‌ت خه‌ڵك گوله باران بكه‌یت و خه‌ڵكی تریش باره‌گاكه‌ت بسووتێنێت په‌نا بۆ دادگا ببه‌یت، ئه‌مه بابه‌تێكه و ده‌بیت پارتیه‌كان وه‌ڵامی خه‌ڵكی كوردستان بده‌نه‌وه….\nPrevious پۆمپیۆ دەستوەردانەكانی توركیا لە شەڕی ناگۆرنۆ “بەرمیلە باروت”ە\nNext حكومەتی هەرێم: دەستدرێژی بۆ سەر سیمبوڵەكانی كوردستان جێی قبوڵ نییە


ھەڵبژاردنی ئەنجوومەنی نوێنەرانی عێراق، ١٩٤٦-١٩٤٧ - ویکیپیدیا، ئینسایکڵۆپیدیای ئازاد\nلەماوەی حوکمڕانی حکوومەتەکەی تۆفیق سوەیدی (شووبات - حوزەیرانی ١٩٤٦)، یاسای ھەڵبژاردنی ١٩٢٤ ھەموارکرایەوە و ژمارەی کورسییەکان پەرلەمان بۆ ١٣٨ کورسی بەگوێڕەی ناوچەی جیاجیای ھەڵبژاردنەکان دابەشکرا. ئەم ھەڵبژاردنە لەلایەن حکوومەتەکەی نووری سەعید بەڕێوەدەچوو، بۆیە پێنج حیزب لەنێویاندا لیبرالەکان، یەکێتیی نەتەوەیی، ئازادی نیشتمانی، حیزبی شیوعی، وە پارتی گەل بایکۆتی ھەڵبژاردنەکەیانکرد بەھۆکاری دەستێوەردانی حکوومەت لەپڕۆسەی ھەڵبژاردن.\nلایەنگرانی حکوومەت ھەڵبژاردنەکەیان بردەوە. دوو حیزبی ئۆپۆزسیۆن واتە حیزبی ئازادی عێراقی و حیزبی دیموکراتی نەتەوەیی، ھەریەکەیان پێنج کورسیان بەدەستھێنا. پەرلەمانی نوێ لە ١٧ی ئازاری ١٩٤٧ کۆبوویەوە، عەبدولعەزیزی قەساب وەک سەرۆک پەرلەمان وە ساڵح جابر بۆ پێکھێنانی حکوومەت ھەڵبژێردران. حکوومەتی نوێ لە ڕۆژی ٢٩ی ئازاری ١٩٤٧ پێکھات.\n^ ئ ا "الإنتخابات النیابیة لسنة ١٩٤٧.. تجاوزات وانتقادات". Al-Mada. Archived from the original on ٩ی شوباتی ٢٠١٩. Check date values in: |archive-date= (help)\n^ "کیف اغلق حزب الشعب سنة ١٩٤٧؟ وکیف شارک فی انتخابات ١٩٤٨؟". Al-Mada. Archived from the original on ٩ی شوباتی ٢٠١٩. Check date values in: |archive-date= (help)\n^ "وثبة کانون الثانی ١٩٤٨ فی ذکراھا.. کیف الغیت المعاھدة الجدیدة.. وکیف اطیح بوزارة صالح جبر؟". Al-Mada. Archived from the original on ٩ی شوباتی ٢٠١٩. Check date values in: |archive-date= (help)\n^ "محمد الصدر وانتخابات ١٩٤٨". Al-Mada. Archived from the original on ٩ی شوباتی ٢٠١٩. Check date values in: |archive-date= (help)\n^ "الجواھری وأحلامە النیابیة.. الشاعر الکبیر وسعیە لمجلس النواب سنة ١٩٤٧". Al-Mada. Archived from the original on ٩ی شوباتی ٢٠١٩. Check date values in: |archive-date= (help)\n^ "من تأریخ الانتخابات فی العراق.. ھل تدخلت وزارة الداخلیة فی انتخابات ١٩٤٨؟". Al-Mada. Archived from the original on ١٠ی شوباتی ٢٠١٩. Check date values in: |archive-date= (help)\nوەرگیراو لە «https://ckb.wikipedia.org/w/index.php?title=ھەڵبژاردنی_ئەنجوومەنی_نوێنەرانی_عێراق،_١٩٤٦-١٩٤٧&oldid=675784»\nئەم پەڕەیە دواجار لە ١٧:٤٧ی ٢١ی نیسانی ٢٠٢٠ نوێ کراوەتەوە.


پەرلەمانتارێکی هەدەپە بە کوردی قسە دەکات و پەرلەمانتارە ڕەگەزپەرستەکان ناڕەزایی دەردەبڕن\nپەرلەمانتاری هەدەپە ئێرداڵ ئایدەمیر لە پەرلەمانی تورکیا بە زمانی کوردی شیوەزاری زازاکی قسە دەکات و پەرلەمانتارانی مەهەپە و ئیی پارتی ناڕەزایان بەرامبەر بەم کارەی پەرلەمانتارەکە دەربڕی.\nپەرلەمانتارەکەی هەدەپە دەڵێت، کاتێک کە هەموومان لێرەدا سوێندی یاسایمان لەسەر یەکبونی میلەتەکان لە تورکیا خواردووە، تکایە بەڵێنەکانی خۆتان ببەنە سەر، لە تورکیا چەندین میلەتی جیاواز هەیە، پێویستە هەموو میلەتێک لە تورکیا مافی پارێزراو بێت”.\nکاتێک کە وتەکانی تەواو دەکات پەرلەمانتارێکی ئیی پارتی هەڵدەستێتەوە و دەڵێت چۆن دەبێت لەم پەرلەمانەدا بە زمانێکی تر قسە بکەم، دەکرێت ئێستا من هەستمەوە و بە ئەلبانی قسە بکەم؟ لەلایەکی ترەوە پەرلەمانتارێکی مەهەپە دەڵێت ئێرە جێگای هاوڵاتیە تورکەکانە و ئێمە نوێنەری هاوڵاتیە تورکەکانین، نابێت لێرەدا بە زمانێکی تر قسە بکرێت.\nئەم دۆخە لە کاتێکدا ڕوو دەدات کە لە کەناڵێکی تەلەفزیۆنیدا ئافرەتێک پەیوەندی دەکات و بە شێوەزاری زازاکی قسە دەکات، بەڵام پێشکەشکرەکە پەیوەندیەکەی بەسەردا دا دەخاتەوە، وەک هەڵوێستێک پەرلەمانتاری هەدەپە لە پەرلەماندا بە زمانی زازاکی قسە دەکات و دەڵێت شێوەزارەکانی زازا، دیمیلک، کردکی شێوەزارن و هاوڵاتین لە تورکیا و پێویستە ڕێزیان لێ بگیرێت.\nپەرلەمانتارەکەی هەدەپە دەڵێت ''لە تورکیا ٤ بۆ ٦ ملیۆن هاوڵاتی هەیە کە بە شێوەزاری زازای قسە دەکەن، بۆ ئەو مەبەستە پێویستە ڕێزیان لێ بگیرێت و دان بە هبونیاندا بنرێت''.\nساروهان ئۆلوچ سەرۆکی فراکسۆنی هەدەپە لە پەرلەمانی تورکیا، دەڵێت هەبونی ژمارەیەکی زۆر لە زمان و شێوەزار لە تورکیا دەوڵەمەندییە و پێویستە شانازی پێوە بکرێت و بەرەو پێشەوە ببرێت. پێویستە حکومەت هەوڵ بدات مرۆڤەکان بە زمانی خۆیان قسە بکەن، بە زمانی خۆیان بخوێنن بە زمانی خۆیان گوێ لە ڕادیۆ و سەیری تەلەفزیۆن بکەن، ئەمە پێویستە لەلایەن حکومەتەوە وەک شانازییەک سەیر بکرێت، نەک بەو شێوە نەتەوەپەرستیە سەیر بکرێت، وەک ئەوەی هێرش بۆ سەر زمانی تورکی کرابێت. پیشاندانی هەڵوێستی توندی بەم شێوەیە دەبێتە هۆی بڵاوبونەوەی ڕق لە نێوان نەتەوە و شێوەزارەکاندا. پەرلەمانتارانی ئیی پارتی وەک ناڕەزایەیک بۆ ئەم هەڵوێستەی هەدەپە هۆڵی پەرلەمانیان بەجێ هێشت.


2021-09-19 3221 جار\nئەمریكا لە گفتوگۆدایە لەگەڵ كۆمپانیای فایزەر، دەیەوێت نیو ملیار ژەمە ڤاكسینی دژەكۆرۆنای لێبكرێت و بەسەر وڵاتانی هەژاردا دابەشیبكات.\nئاژانسی بلومبێرگ بڵاویكردووەتەوە، ئیدارەكەی جۆ بایدن لەگەڵ كۆمپانیا ئەمریكییەكە، كە بەهاوبەشی لەگەڵ كۆمپانیای بایۆنتێك-ی ئەڵمانی ڤاكسینەكەیان بەرهەمهێنا، لەگفتوگۆدایە و پێشبینی دەكرێت لە چەند ڕۆژی داهاتوودا رێككەوتنەكە ڕووناكی ببینێت.\nئاژانسەكە لە سەرچاوەكانیەوە گواستویەتیەوە، ئەگەر زۆرە لە سەروبەندی لوتكەی بەرەنگاربوونەوەی كۆرۆنا، كە بڕیارە 22ی ئەم مانگە بەڕێوەبچێت، جۆ بایدن رێككەوتنی ئیدارەكەی و فایزەر ڕابگەیەنێت بۆ كڕینی ئەو 500 ملیۆن ژەمە ڤاكسینە و دابەشكردنی بەسەر وڵاتانی هەژاردا.\nئەمریكا دوای كڕینی ئەو بڕە ڤاكسینە، لەڕێگەی بەرنامەی كۆڤاكسەوە دابەشیدەكات بەسەر ئەو وڵاتانەی پێویستیان پێیەتی.\nپێشتر و لەمانگی حوزەیرانی ئەمساڵدا بەهەمانشێوە ئیدارەی ئەمریكا ڕێككەوتنێكی هاوشێوەی لەگەڵ فایزەر واژوو كرد، بەڵام نیگەرانە لەوەی گەیاندنی ڤاكسین بە وڵاتانی هەژاری بەشدار لە كۆڤاكس، بەشێوەیەكی سست بەڕێوەدەچێت.\nبڕیارە 22ی ئەم مانگە، لە پەراوێزی كۆبوونەوەی ساڵانەی كۆمەڵەی گشتیی نەتەوە یەكگرتووەكان، بە ئۆنلاین لوتكەیەكی تایبەت بە بەرەنگاربوونەوەی كۆرۆنا بەڕێوەبچێت، لوتكەكە بە دەستپێشخەریی بایدن بووە و هەر خۆشی سەرۆكایەتیی دەكات.


كورد، وه‌ك نه‌ته‌وه له زۆر لاوه قوربانیی ده‌ستی پاشكۆیه‌تییه، قورسترینیان پاشكۆیه‌تی سیاسی یه، كه تا ئێستا نه‌یتوانیوه ببێته خاوه‌ن قه‌واره‌یه‌كی سه‌ربه‌خۆی سیاسیی به ناوی ده‌وڵه‌ت\nپاشكۆكان به كه‌سانی وره به‌رز و خاوه‌ن هه‌ڵوێست و شۆڕشگێڕ ده‌ڵێن تێكده‌ر و نه‌زان\nمه‌به‌ست له شافیعی، مه‌زهه‌بێكی دیاریكراوی دینی ئیسلامه كه به‌ناوی داهێنه‌ره‌كه‌یه‌و ناونراوه و له‌ناوچه‌كه‌دا، واته: "كوردستان” زۆرترین شوێنكه‌وته- پاشكۆی هه‌یه، له كاتێكدا ئه‌م مه‌زهه‌به لقێكی بچووكی سه‌رچاوه ڕه‌سه‌نه‌كه‌ی "ئایینی ئیسلامه”، گومانم وایه كه شوێنكه‌وته‌ی تێگه‌یشتن له مه‌زهه‌بی شافیعی له تێگه‌یشتن له ئایینی ئیسلام زۆرتربێت!.\nئه‌م بارودۆخه؛ سه‌رلێشێوان و پاشكۆییه بۆ سه‌رچاوه‌یه‌كی لاوه‌كیی، له به‌رامبه‌ر سه‌رچاوه ڕه‌سه‌نه‌كه‌دا و زانای پایه‌به‌رزی كورد د.موسته‌فا زه‌ڵمی به‌جوانی له‌بیروه‌ریه‌كانیدا باسی ئه‌م بارودۆخه ده‌كات. به‌ڵام شوێنكه‌وتنی لق و چڵ و پاشكۆیه‌تی، چێژێكی كاتیی بۆ مرۆڤی گه‌مژه تێدایه كه له سه‌رچاوه بنه‌ڕه‌تیییه‌كه‌دا نییه، چونكه لقه لاوه‌كییه‌كه بواری شیكردنه‌وه‌ی كه‌سیی و ده‌م كوتان له خۆ نواندن بۆ خۆپه‌رستی ده‌هێڵێته‌وه.\nمه‌به‌ستی من له‌م وتاره‌دا باسی دین و مه‌زهه‌ب و ئایینی ئیسلام نییه، به‌ڵكو ده‌مه‌وێت ئه‌م شێوازه "پاشكۆیه‌تی”، وه‌ك تیۆرێك به‌كاربهێنم بۆ شیكردنه‌وه‌ی دۆخی به‌شێكی زۆر له گروپی به‌ناو "رۆشنبیر، نووسه‌ر، ڕۆژنامه‌نووس، سیاسه‌تمه‌دار، هونه‌رمه‌ند، مامۆستا، پارێزه‌ر، ئه‌ندازیار، پیاوی ئایینی، بازرگان و سه‌رمایه‌دار و… .”ی كوردستان كه له دۆخی پاشكۆیه‌تی كه‌وتوونه‌ته گه‌وزاندنێكی خۆشه‌وه و بارودۆخه‌كه‌شیان به‌جۆرێك بارهێناوه، ئه‌وه‌ی له ناو ئه‌و دۆخی پاشكۆیه‌تی و ڕێگه ونكردنه‌دا نه‌بێت و وه‌كو ئه‌وان نه‌گه‌وزێت بواری كاری بۆ ناهێڵنه‌وه.\nدیاره كایه‌كانی ڕۆڵبینین له‌ناو كۆمه‌ڵگه‌دا پڕن له مجۆره ناونیشانانه‌ی سه‌ره‌وه كه نووسیمان و له‌لایه‌كی دیكه‌یشه‌وه هه‌ر گروپی پاشكۆكان به‌رپرسن له ڕه‌خساندنی ده‌رفه‌تی ڕۆڵپێدان بۆ هه‌ر كه‌سێك كه بێته ناوكایه‌ی ژیان و به‌رپرسیارێتیه‌وە و چونكه پاشكۆكان به‌كرێ گیراون بۆ به‌ڕێوه‌بردنی كایه گشتییه‌كان.\nكورد، وه‌ك نه‌ته‌وه له زۆر لاوه قوربانیی ده‌ستی پاشكۆیه‌تییه، قورسترینیان پاشكۆیه‌تی سیاسی یه، كه تا ئێستا نه‌یتوانیوه ببێته خاوه‌ن قه‌واره‌یه‌كی سه‌ربه‌خۆی سیاسیی به ناوی ده‌وڵه‌ت، واته؛ "ئه‌و شته‌ی هه‌ر میلله‌تێك هه‌یه‌تی و بۆته مایه‌ی مانه‌وه و گه‌شه‌كردن و بوونی له‌سه‌ر ئه‌م گۆی زه‌وییه، كورد نییه‌تی”.\nله پاشكۆیه‌تی سیاسیی قورستر و ناخۆشتر، پاشكۆیه‌تی بیركردنه‌وه و هه‌ستكردنه به نه‌بوونی خود، له كایه‌ی ژیاندا، هه‌ندێك ئه‌م پاشكۆیه‌تییه ده‌گێرنه‌وه بۆ بوونی پاشكۆیه‌تی سیاسیی و هه‌ندێكیتر، به‌پێچه‌وانه‌وه پاشكۆیه‌تی سیاسی بۆ پاشكۆیه‌تی له بیركردنه‌وه ده‌گێڕنه‌وه.\nمن لایه‌نگیری ڕای یه‌كه‌مم، كه سه‌رچاوه‌ی هه‌موو پاشكۆییه‌ك له‌سه‌ر ئاستی نه‌ته‌وه، په‌یوه‌ندی به نه‌بوونی سه‌ربه‌خۆیی سیاسییه‌وه هه‌یه و سه‌رچاوه‌ی هه‌موو پاشكۆیه‌تیه‌كیش له‌سه‌ر ئاستی تاك، په‌یوه‌ندی به نه‌بوونی سه‌ربه‌خۆیی ئابورییه‌وه هه‌یه، چونكه له‌و كاته‌وه‌ی مرۆڤ هه‌یه، سیاسه‌ت- ده‌سه‌ڵات شێوه‌ی ژیانی گروپ و په‌یوه‌ندییه‌كان و پاره- سه‌رمایه‌ش، ڕاده‌ی سه‌ربه‌خۆبوونی كه‌سه‌كان دیاریده‌كات و له‌سه‌رده‌می ئێستاشدا هه‌ردووكیان (ده‌سه‌ڵات و پاره) بنه‌ڕه‌تی سه‌ره‌كیی و ته‌نهای هێزن و "بیركردنه‌وه و هۆشیاریی” له‌م دووانه‌وه سه‌رچاوه ده‌گرن.\nله‌به‌رئه‌وه گه‌لی كورد له‌ماوه‌ی سه‌د ساڵی ڕابردوو هیچ كام له "ده‌سه‌ڵات- پاره”ی نه‌بووه، بۆیه دۆخی ملكه‌چی و پاشكۆیه‌تی، وه‌ك دۆخێكی ڕاسته‌قینه و به‌ڵگه‌نه‌ویستی لێهاتووه.\nله دیارترین ده‌رهاویشته‌كانی دۆخی پاشكۆیه‌تی له سه‌رجه‌م ڕووه‌كانه‌وه چه‌ند شتێكن كه ده‌كرێت به‌وردی له‌ناو ده‌سته‌بژێر و پارته‌سیاسییه‌كانی كورد بیانبینیت و هه‌ستی پێبكه‌یت، وه‌ك:\n١- دووبه‌ره‌كیی و نه‌گونجان: چونكه پێكه‌وه‌بوون دیارده‌یه‌كی بیركردنه‌وه‌ی شارستانییه، شارستانیه‌تیش ده‌ره‌نجامی سه‌ربه‌خۆییه، پاشكۆ هه‌رگیز ناگونجێت، چونكه ناتوانێت گفتوگۆ بكات، له‌به‌رئه‌وه‌ی خاوه‌نی بنه‌مای هزریی خۆی نییه، گفتوگۆ وه‌ك بنه‌ما وه‌رناگرێت بۆ گونجان، به‌ڵكو دوولایه‌نی پێباشتره له‌یه‌ك لایه‌نی و یه‌كێتیی و یه‌كگرتن.\n٢- كورتبینی و نه‌بوونی پلان: دۆخی پاشكۆیه‌تی، وه‌ك پێشتر ڕوونمانكرده‌وه، دۆخی بیرنه‌كردنه‌وه‌یه، دۆخی خۆدانه پاڵ شیكردنه‌وه‌ی لق و نیوه لقه ”وه‌ك له ئه‌زموونی شافیعی مه‌زهه‌به‌كاندا هه‌یه و زۆربه‌ی جاره‌كان بۆ په‌نابردنه‌به‌ر چاره‌سه‌رێكی ئاینی، له‌پاڵ بوونی قورئانێكی ڕاست و ڕه‌واندا، په‌نا بۆ شیكردنه‌وه و ڕای ئیمامی شافیعی (خوای لێ ڕازیبێت) ده‌به‌ن، له‌كاتێكدا ئیمامی شافیعی، خۆی له قورئانه‌وه ڕاكه‌ی هه‌ڵهێنجاوه” دووربینی و خوێندنه‌وه‌ی دواڕۆژ كاری به‌رپرسیارێتییه، ته‌نها سه‌ربه‌خۆكان ده‌توانن به‌رپرسیارێتی هه‌ڵبگرن، له‌بنه‌ڕه‌تدا پاشكۆیه‌تی ڕاكردنه له به‌رپرسیارێتیی و خۆ خه‌ریكردنه به‌شتی لابه‌لاوه.\n٣- دابڕان و جیابوونه‌وه: پاشكۆ پارچه پارچه یه، ده‌بێت كه‌سێك پێكه‌وه‌ی بنێت، بڕوانه: وه‌ستا "سه‌ربه‌خۆ” له بلۆك "پاشكۆ” "دیوار- دۆخی سیاسی(هێز)” دروستده‌كات، كه ده‌كرێت هه‌ركات وه‌ستا یان خاوه‌ن بڕیار ویستی بلۆكه‌كان تێكبدات و به‌بلۆكی تر، یان سه‌ره پارچه‌ی بلۆكی یه‌كه‌م، دیوار- سیاسه‌تی نوێ دروست بكات. بۆیه نابینی و ناتوانێت ببینیت "ئه‌وانه‌ی به‌خۆیان ده‌ڵێن حیزبی كوردی، وه‌ك: یه‌كێتی و پارتی و پاشكۆكانیان وه‌ك: گۆڕان و ئیسلامی و نه‌وه‌ی نوێ و ئه‌وانیتر” سیاسه‌ت-هێز، دروست بكه‌ن، به‌ڵكو له‌باشترین دۆخدا له‌یه‌ك داده‌بڕێن و جیاده‌بنه‌وه و ده‌بێت وه‌ستا-سه‌ربه‌خۆیه‌كی خاوه‌ن بڕیار بێت و یه‌كیانبخات، "سه‌دان نمونه‌مان هه‌یه، عێراق، توركیا، ئێران، ئه‌مریكا و ئه‌ورووپا ئه‌و ڕۆڵه ده‌گێڕن”.\n٤- په‌كخستنی فه‌رمانڕه‌وایه‌تی: پاشكۆ، ناتوانێت فه‌رمانڕه‌وایه‌تی بكات، چونكه فه‌رمانڕه‌وایی كاری سه‌ربه‌خۆكانه، دۆخی پاشكۆیه‌تی تیایدا فه‌رمانڕه‌وایه‌تی په‌كده‌خرێت، كاری سیاسه‌ت فه‌رمانڕه‌وایه‌تیكردنه، نمونه له باشوری كوردستان، دوو ئیداره‌یی و نه‌بوونی حكومه‌ت و په‌رله‌مان و له‌هه‌مانكاتدا به‌ڕێوه‌چوونی كاروباره‌كانیش!،  ئه‌مه نیشانه‌ی نه‌بوونی فه‌رمانڕه‌وایه‌تییه.\n٥- نه‌بوونی سه‌رمایه: پاشكۆكان، ناتوانن و نازانن سه‌رمایه دروستبكه‌ن، نه سه‌رمایه‌ی سیمبولێك و نه سه‌رمایه‌ی ماددیی، ناتوانن شانازی به سه‌رمایه‌كانی خۆیانه‌وه وه‌ك: زمان، مێژوو، سه‌ركرده، كولتور، پاڵه‌وان، زیره‌كیی و توانای خه‌ڵك بكه‌ن، چونكه پاشكۆ، خۆی كه‌ره‌سته‌یه بۆ دروستكردنی سه‌رمایه بۆ خاوه‌نه‌كه‌ی – كه‌سێكی تر، بۆیه هیچ وه‌رناگرێت و ده‌ست و پێ سپییه، هه‌روه‌ك؛ پارچه‌كانی ورده ئاسن پێكه‌وه نانووسێن، به‌ڵام هه‌میشه هه‌موویان ئاماده‌ن بچووكترین پارچه موگناتیش سه‌دجار زیاتر له قه‌باره‌ی خۆی گه‌وره‌تر بكه‌ن، به‌ڵام بێ موگناتیس هه‌ر یه‌كێكیان هیچ به‌هایان نییه و په‌رت و بڵاون.\n٦- ناسه‌قامگیریی و به‌رده‌وام نه‌بوون: گه‌وره‌ترین دۆخی ناسراوی پاشكۆیه‌تی نا سه‌قامگیریه، چونكه بڕیار له‌لای خۆی نییه، سه‌قامگیریی پێویستی به بڕیاره، بڕیار پێویستی به خوێندنه‌وه‌ی دۆخی ڕابردوو و ئێستا و داهاتووه‌وه هه‌یه، كه‌واته: پێویستی به ده‌زگای بیركردنه‌وه و گروپی كار هه‌یه، پاشكۆ ناتوانێت هیچ كام له‌مانه بكات، به‌ڵكو به‌پێچه‌وانه‌وه تایبه‌تمه‌ندی "جیوه”ی هه‌یه و هه‌میشه ناجێگیره.\n٧- كاركردن له دژی به‌رژه‌وه‌ندی خود: پاولۆ فرێری، فه‌یله‌سوفی به‌ڕازیلی، له شیكردنه‌وه‌ی دۆخی داگیركراو- سته‌ملێكراودا (پاشكۆ)، زۆر به‌جوانی باسی ده‌رونزانی پاشكۆیه‌تیی ده‌كات، كه‌سی داگیركراو و پاشكۆ، به‌جۆرێك خۆی لێگۆڕاوه به‌هه‌مانشێوه‌ی خاوه‌نه‌كه‌ی مامه‌ڵه ده‌كات، نایه‌وێت یان ناتوانێت بیربكاته‌وه بگه‌ڕێته‌وه سه‌ر دۆخی بنه‌ڕه‌تی خۆی.\nله‌ڕاستیدا ئه‌و دۆخه هه‌مووی په‌یوه‌ندی به ناهۆشیارییه‌وه نییه، به‌ڵكو په‌یوه‌ندی به پاراستنی به‌رژه‌وه‌ندی كه‌سیی تایبه‌ته‌وه هه‌یه، كه نایه‌وێت له‌خۆی تێكبدات، به‌ڵام هه‌میشه ئه‌م كاره دژی به‌رژه‌وه‌ندی ڕاسته‌قینه‌ی خودی گه‌ل و نه‌ته‌وه یان مرۆڤایه‌تی ده‌شكێته‌وه، حكومه‌تی هه‌رێم نموونه‌یه‌كی "ڕوونی” له مبواره‌دا هه‌یه، به‌ڵام به‌پێچه‌وانه‌ی په‌نده كوردییه‌كه كه ده‌ڵێت:”حه‌ز به‌تۆپینی خۆیی و زیانی خاوه‌نه‌كه‌ی ده‌كات” لێره‌دا حكومه‌تی هه‌رێم حه‌ز به‌تۆپینی خۆی ده‌كات به‌ڵام نه‌ك زیانی خاوه‌نه‌كه‌ی.\nئه‌گه‌ر له‌م ڕوانگه‌یه‌وه ته‌ماشایه‌كی هه‌ندێك بواری حكومه‌تی هه‌رێم بكه‌یت نمونه‌ی زۆر ڕوونی تێدایه، وه‌ك: ساڵانه ملیۆنان دۆلار بۆ خوێندن له زانكۆ و ناوه‌نده‌كانی تری خوێندن خه‌رج ده‌كرێت، به‌ڵام "مه‌رجی ئه‌وه‌یان داناوه به زمانی كوردی نه‌بێت” وله زانكۆكاندا ساڵانه ملیاره‌ها دۆلار بۆ توێژینه‌وه خه‌رجده‌كرێت، ئه‌وه‌یش به‌هه‌مانشێوه مه‌رجیان داناوه كە به‌زمانی عه‌ره‌بی و ئینگلیزی بێت”، هه‌روه‌ك جلوبه‌رگی كوردیش قه‌ده‌غه‌یه!.\nبۆ زیاتر گفتوگۆ له‌سه‌ر بیری پاشكۆیه‌تی و خۆدانه‌پاڵ گه‌وره‌یه‌ك بۆ شانازیی پێوه‌كردن، وه‌ك دیارده‌یه‌كی سه‌رده‌م، زۆر نمونه هه‌ن، له‌ناو گه‌لانی تریش به‌هه‌مانشێوه هه‌ن، به‌ڵام له‌ناو كورددا به‌هۆی داگیركاری سیاسییه‌وه زۆر به‌قووڵی چه‌قیبه‌ستووه، كه وا هه‌ستده‌كرێت ئه‌وه دۆخی ڕاسته‌قینه بێت، ساڵانی سه‌ره‌تای سه‌ده‌ی بیسته‌م له‌نێو مه‌لا و دواتر له‌نێو هۆنه‌ر و پاشان له‌نێو سیاسی و دواتر له‌نێو سه‌رباز و سه‌رجه‌م چین و توێژه‌كاندا به‌كارهێنانی زمانی بێگانه (عه‌ره‌بی و توركی و فارسی) و خۆراك و جل وبه‌رگ و زۆرشتی تر، له ئێستاشدا خوێندن به زمانی بێگانه و په‌یڕه‌وكردنی سیسته‌می بیانی و قسه‌كردن و نووسین به عه‌ره‌بی و توركیی و ئینگلیزی و … . بوونه‌ته نه‌ریتی سه‌رده‌م، ته‌نانه‌ت به‌رپرسه پاشكۆ ملكه‌چه‌كان ناوێرن باسی قوربانییه‌كانی خۆیشیان بكه‌ن، كاتێك له ڕێوڕه‌سمی ئه‌مساڵی یادی هه‌ڵه‌بجه‌دا، هونه‌رمه‌ندی پێشمه‌رگه‌ی كورد نه‌جمه‌دینی غوڵامی وتی: "ئێران داگیركه‌ره”. پارێزگاره‌كه‌ی هه‌ڵه‌بجه، وه‌ك كه‌ڵه‌شێری قومارچی، بۆی چووه سه‌ر به‌رزاییه‌ك و وه‌ڵامی دایه‌وه.\nپاشكۆكان به كه‌سانی وره به‌رز و خاوه‌ن هه‌ڵوێست و شۆڕشگێڕ ده‌ڵێن تێكده‌ر و نه‌زان، چه‌ندین ناویان له خاوه‌نه‌كانیانه‌وه بۆ ناشیرینكردنی ڕزگاربوون له كۆیله‌یه‌تی داهێناوه و خواستووه.


سه‌ربازێكی ئه‌مه‌ریكی حوكمی 100ساڵ زیندانی به‌سه‌ردا ده‌درێت\nسه‌ربازێكی له‌شكری ئه‌مه‌ریكی حوكمی 100 ساڵ زیندانی به‌سه‌ردا ده‌درێت به‌هۆی په‌یوه‌ندی به حاڵه‌تێكی دڕندانه‌ی ده‌ستدرێژیكردن و كوشتنی كچێكی عێراقی 14 ساڵی و خێزانه‌كه‌شی.\nسێرجینت پۆڵ كۆرتێز ڕۆژی پێنج شه‌ممه له لایه‌ن دادوه‌رێكی له‌شكری بنكه له ویلایه‌تی كینتاكی له باشوری ئه‌مه‌ریكا حوكمی به‌سه‌ردا درا. به‌ڵام كۆرتێز مافی ئه‌وه‌ی دراوه‌تێ كه له دوای 10 ساڵ، پێداچوونه‌وه به حوكمه‌كه‌یدا بكرێت له به‌رامبه‌ر هاوكاریكردنی لێكۆڵه‌ره‌وانی داد له پرۆسه‌ی دادگایی كردنی سه‌ربازی پێشووی له‌شكری ستیڤن گرین. گرین ناسراوه به‌وه‌ی ڕێبه‌ری ئه‌و شانه‌یه بووه كه ئه‌و ڕووداوی كوشتن و ده‌ستدرێژیكردنه‌یان له مانگی سێی ساڵی 2006 دا ئه‌نجامداوه.\nهه‌روه‌ها دوو سه‌ربازی دیكه‌ش چاوه‌ڕێی دادگایی كردن ده‌كه‌ن.\nجێی باسه، كۆرتێز گوتویه‌تی ئه‌و و چوار سه‌ربازه‌كه‌ی تر پیلانی ئه‌و هێرشه‌یان له دژی ئه‌و خێزانه‌ی شاری مه‌حمودییه له باشوری عێراق داناوه. هه‌روه‌ها گوتویه‌تی گروپه‌كه‌یان ئه‌و خێزانه‌یان به نیشانه‌یه‌كی ئاسان داناوه چونكه ته‌نها یه‌ك پیاو له ماڵه‌كه‌یاندا هه‌بووه.\nئه‌و سه‌ربازانه دوای دانانی پیلانه‌كه‌یان هه‌ستاوون به ده‌ستدرێژیكردنه سه‌ر عه‌بیر كازم حه‌مزه ئه‌لجه‌نابی و له پاشدا كوشتوویانه و هه‌وڵی سوتاندنی لاشه‌كه‌یان داوه تاوه‌كو تاوانه‌كه‌ی خۆیان بشاردنه‌وه. هه‌روه‌ها خوشكێكی پچوكتری ئه‌و كچه و دایك و باوكیشیان كوشتووه.\nكورتێز دووه‌م كه‌سه دانی به ئه‌نجامدانی ئه‌و تاوانه هێنابێت. سه‌ربازی یه‌كه‌میان جه‌یمس باركه‌ر بووه كه حوكمی 90 ساڵ زیندانی به‌سه‌ردا چه‌سپێندراوه پاش ئه‌وه‌ی له مانگی 11 ی ڕابردوودا دانی پیاهێنا كه به‌شێك بووه له‌و تاقمه سه‌ربازییه‌ی ئه‌و كچه عێراقی‌یه‌یان كوشتووه.


پەرلەمانی ئەڵمانیا ماوەی مانەوەی هێزەکانی درێژکردەوە | KURDPLAT\nپەرلەمانی ئەڵمانیا ماوەی مانەوەی هێزەکانی درێژکردەوە\nکوردپلات 1/28/2022 07:27:00 م ليست هناك تعليقات\nلە کۆبوونەوەی ئەمڕۆی پەرلەمانی ئەڵمانیا، پڕۆژە بڕیاری حکومەتی وڵاتەکەی بۆ مانەوەی هێزە مەشقپێکەرەکانی لە هەرێمی کوردستان و عێراق پەسندکرد و بەپێی بڕیارەکە هێزەکانیان تاوەکو 31-10-2022 دەمێننەوە.\nماوەی مانەوەی هێزەکانی ئەڵمانیا لە 31ـی ئەم مانگە کۆتاییدەهات، بەڵام لە کۆبوونەوەی ئەمڕۆی پەرلەمانی ئەڵمانیا بڕیاردرا وادەی مانەوەکە درێژبکرێتەوە. لە کۆی 666 پەرلەمانتار، 555 پەرلەمانتار دەنگیان بە مانەوەی هێزەکانیان داوە و 110 پەرلەمانتاریش دەنگیان بە گەڕانەوەی هێزەکانیان داوە.\nبڕیاری درێژکردنەوەی ماوەکە دوای سەردانی کرستینە لامبغێشت، وەزیری بەرگریی ئەڵمانیا بۆ هەرێمی کوردستان و عێراق هات کە لەگەڵ نێچیرڤان بارزانی، سەرۆکی هەرێمی کوردستان و مستەفا کازمی، سەرۆکوەزیرانی عێراق کۆبووەوە.\nدوای پەسندکردنی پڕۆژەیاساکە لە نۆ مانگی داهاتوودا 500 سەرباز و راوێژکاری ئەڵمانی مەشق و راهێنان بە پێشمەرگە و هێزە ئەمنییە عێراقییەکان دەکەن و راوێژیان پێدەدەن؛ بەشی هەرە زۆری ئەو ژمارەیەش لە هەرێمی کوردستانن و 72.9 ملیۆن یۆرۆ بۆ خەرجییەکانیان تەرخان دەکرێت.\nهاوکاریی ئەڵمانیا بۆ پێشمەرگە و هێزە ئەمنییەکانی عێراق لە ساڵی 2014 دوای هێرشی داعش بۆسەر باشووری کوردستان دەستیپێکرد.\nئەڵمانیا لەو کاتەوە لە رێگەی دابینکردنی چەک، راوێژی سەربازی، پاڵپشتیی ئاسمانی و هەواڵگرییەوە یارمەتیی پێشکێش کردووە و لە هەوڵەکانی چاکسازیی پێشمەرگەشدا بەشدارە.\nهاوکات بە پەسندکردنی پرۆژە بڕیارەکە لەلایەن پەرلەمانی ئەڵمانیاوە، ئەرکی هێزەکانی ئەو وڵاتە لە سووریا و رۆژئاوای کوردستان کۆتایی دێت و چیدیکە فڕۆکەکانی لەو ناوچەیە ئۆپەراسیۆن ئەنجام نادەن.\nفڕۆکە هەواڵگرییە سەربازییەکانی ئەڵمانیا لە سووریا و رۆژئاوای کوردستان تاوەکو ئاداری 2020 بەردەوام بوون لە کۆکردنەوەی زانیاری و هاوئاهەنگیکردن لەگەڵ ناوەندی بڕیاردانی هاوپەیمانیی نێودەوڵەتیی دژی داعش. بەڵام کابینەی ئۆلاف شۆڵتز، بڕیاریدا سووریا لە لیستی ئەو وڵاتانە لاببات کە فڕۆکەکانی دەتوانن ئۆپەراسیۆن تێیدا ئەنجامبدەن.


یانەی برایه‌تی دوایین دەرفەت دەدات بە راهێنەرەکەی\nیانەی برایه‌تی دوایین دەرفەت دەدات بە راهێنەرەکەی\nئێواره‌ی ئه‌مڕۆ شه‌ممه، 5 ی 1ی2019، ده‌سته‌ی كارگێری یانه‌ی برایه‌تی كۆبوونه‌وه‌یه‌كی ئه‌نجام دا و تێیدا جه‌ختیان له‌وه كردۆته‌وه كه یاری داهاتووی یانه‌كه‌یان به‌رامبه‌ر ئاكرێ ده‌بێته دوایین ده‌رفه‌ت بۆ ده‌سته‌ی هونه‌ری یانه‌كه.\nدوای ئه‌وه‌ی برایه‌تی له خولی نایابی كوردستان زنجیره‌یه‌ك ئه‌نجامی خراپی تۆمار كرد، له یاری رابردووش تووشی شه‌شه‌مین شكست بوو، له‌م پێناوه‌دا ئیداره‌ی یانه‌كه كۆبوونه‌وه‌یه‌كی خێرای ئه‌نجام دا و ئه‌نجامی كۆبوونه‌وه‌كه‌یان راگه‌یاند.\nبرایه‌تی ئه‌م وه‌رزه به راهێنه‌رایه‌تی یووسف كاكی له خولی نایابی كوردستان له كۆی 11 یاری، 6 یاری دۆڕاندووه، 5 به‌رامبه‌ربوونی هه‌یه و ته‌نیا یه‌ك یار بردۆته‌وه، سه‌ره‌ڕای ئه‌وه‌ش برایه‌تی 7 گۆڵی كردووه و 16 گۆڵیان لێكراوه.\nڕیاڵ مه‌درید دوو ئه‌ستێره‌ى له‌م هاوینه‌دا به‌ڕێ ده‌كات\nڤیدیۆ.. مانچسته‌ر یونایتد له گرانادای برده‌وه


٦ پرۆگرامی تایبەت بە کارکردن لەگەڵ MySQL بۆ ویندۆز - ئای تی و پڕۆگرامسازی - ماڵپەڕی تەلارساز\nلە لایەن سەناریا لە\nبەستەری داگرتن https://www.sqlbox.io\n٢. MySQL Workbench\nبەستەری داگرتن https://dev.mysql.com/downloads/workbench\nبەستەری داگرتن http://www.heidisql.com/download.php\n٤. SQLyog Community\nبەستەری داگرتن https://github.com/webyog/sqlyog-commun … /Downloads\n٥. EMS SQL Manager Lite for MySQL\nبەستەری داگرتن http://www.snapfiles.com/get/emsmysqllite.html\nبەستەری داگرتن http://www.mysqlfront.de\nنوسینی ئاسۆ نادری - وێب چین\nدەست خۆش.. 👍👍👍


سایاکابی ئۆساکابی - ویکیپیدیا، ئینسایکڵۆپیدیای ئازاد\nسایاکابی ئۆساکابی لە ساڵی ٢٠١٥، لەکاتی وەرگرتنی خەڵاتی ئازایەتی ژنانی نێودەوڵەتی\n(١٩٧٨-0٥-٢٩) ٢٩ی ئایاری ١٩٧٨ (تەمەن ٤٢)\nچالاکوانی مافەکانی ژنان، کاری ھونەری\n٢٠١٤ - ئێستا\nبەڕێوبەری تۆڕی ماتھارا نێت، بۆ ھاوکاریکردنی ژنان\nسایاکابی ئۆساکابی (بە ژاپۆنی: 小酒部 さやか, لە دایکبووی ٢٩ی ئایاری ١٩٧٨) چالاکوانی مافەکانی ژنانە لە ژاپۆن. ئەو شوێن لایەنە یاساییەکان کەوت بۆ جێبەجێکردنی یاسای ھەلی یەکسانی لە ژاپۆن ھەروەھا دانانی بێزارکردن بەکارێکی نایاسایی. سایاکا لە ساڵی ٢٠١٥، لەلایەن حکوومەتی ئەمریکا خەڵاتی ئازایەتی ژنانی نێودەوڵەتی پێدرا.\nسایاکابی ئۆساکابی لە ساڵی ١٩٧٨ لە ژاپۆن لەدایکبووە. وەک سەرنووسەر لە گۆڤارێکی ژاپۆنی کاری دەکرد، بەڵام کاتێک دووگیانبوو، لەبڕی کەمکردنەوەی کاتەکانی کارکردنی، ئەوا لەلایەن بەڕێوبەرەکەی فشاری لێکرا تا واز لەکارەکە بھێنێت. ئەمەش لەدوای لەبارچوونی دوو کۆرپەلەی دیکەی بوو لەپێشوودا، ئۆساکابی داوای مۆڵەتی لەکارکردن کرد بەڵام لەلایەن بەڕێوبەرەکەی ڕەتکرایەوە. سایاکابی وازی لەکارەکەی ھێنا، لەبەرامبەردا سکاڵای تۆمارکرد. لە ساڵی ٢٠١٤، کەیسەکەی بردەوە وە گرووپێکی پێکھێنا بەناوی ماتھارا نێت، کە ئێستا بۆتە شوێنێک بۆ بەدەستھێنانی مافەکانی ژنان.\nکۆڕبەندی ئابووری جیھانی، ژاپۆنی لە لیستی ١٠٤ەمین نوڵاتی جیھان دانا، لەڕووی یەکسانی لە شوێنی کاردا، ھەروەھا بەپێی ئامارەکان ١ لە ٤ ژنانی ژاپۆن ڕووبەڕووی ھەراسانکردن دەبنەوە لەکاتی دووگیانی. ئەمەش وێڕای ئەوەی یاساکانی ژاپۆن، زامنی مافەکانی ژنانیان کردووە و لەکاتی دووگیانی، ژنان بۆیان ھەیە ١٤ حەفتە مۆڵەت وەربگرن.\nسایاکابی ئێستاش لە تۆڕەکەی ماتھارا نێت بەردەوامە بۆ پێگەیاندنی ژنان، ئامانجیشی گۆڕینی ڕێسا و ڕێنماییەکانە بۆ بەرژەوەندی ژنان بۆ گەیشتن بە ھەلی کارکردنی یەکسان لەوڵاتەکەی.\n^ ی ا Stewart، Devin (January 29, 2015). "Abenomics Meets Womenomics". Foreign Affairs. لە ڕێکەوتی ١٤ی ئازاری ٢٠١٥ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ Okunuki، Hifumi (29 October 2014). "'Maternity harassment' verdict benefits women, men — and our humanity". The Japan Times. لە ڕێکەوتی ١٤ی ئازاری ٢٠١٥ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Biographies of 2015 Award Winners". U.S. State Department. March 2015. لە ڕەسەنەوە ئەرشیڤ کراوە لە 2015-03-07. لە ڕێکەوتی ١٠ی ئازاری ٢٠١٥ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ Okabayashi، Sawa (4 October 2014). "Women joining hands to combat 'maternity harassment' at work". The Asahi Shimbun. لە ڕەسەنەوە ئەرشیڤ کراوە لە ١٨ی ئازاری ٢٠١٥. لە ڕێکەوتی ١٤ی ئازاری ٢٠١٥ ھێنراوە. پارامەترەکە |dead-url= پشتگوێ خرا (یارمەتی); پارامەترەکە |deadurl= پشتگوێ خرا (یارمەتی); پارامەتری |archiveurl= و |archive-url= زیاتر لە یەک جار دووبارە بۆتەوە (یارمەتی); پارامەتری |archivedate= و |archive-date= زیاتر لە یەک جار دووبارە بۆتەوە (یارمەتی); پارامەتری |deadurl= و |dead-url= زیاتر لە یەک جار دووبارە بۆتەوە (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Tomisawa، Ayai؛ Ando، Ritsuko (25 September 2014). "Women fight maternity harassment in the shadow of 'Abenomics'". The Japan Times. Reuters. لە ڕێکەوتی ١٤ی ئازاری ٢٠١٥ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ Okunuki، Hifumi (23 September 2013). "Matahara: turning the clock back on women's rights". The Japan Times. لە ڕێکەوتی ١٥ی ئازاری ٢٠١٥ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ Uhlmann، Chris (November 3, 2014). "Hopes that court cases will challenge Japan's gendered workplaces". vocalook. لە ڕەسەنەوە ئەرشیڤ کراوە لە ٤ی ئایاری ٢٠١٩. لە ڕێکەوتی ١٤ی ئازاری ٢٠١٥ ھێنراوە. پارامەترەکە |dead-url= پشتگوێ خرا (یارمەتی); پارامەترەکە |deadurl= پشتگوێ خرا (یارمەتی); پارامەتری |archiveurl= و |archive-url= زیاتر لە یەک جار دووبارە بۆتەوە (یارمەتی); پارامەتری |archivedate= و |archive-date= زیاتر لە یەک جار دووبارە بۆتەوە (یارمەتی); پارامەتری |deadurl= و |dead-url= زیاتر لە یەک جار دووبارە بۆتەوە (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Staff Report (7 March 2015). "U.S. 'matahara' activist calls U.S. award 'encouragement' to working women, says more must be done". The Japan Times. لە ڕێکەوتی ١٤ی ئازاری ٢٠١٥ ھێنراوە. بەدواداچوون بۆ ڕێکەوت بکە لە: |access-date= (یارمەتی)\nوەرگیراو لە «https://ckb.wikipedia.org/w/index.php?title=سایاکابی_ئۆساکابی&oldid=739831»\nچالاکوانی مافەکانی ژنانی ژاپۆنی\nئەم پەڕەیە دواجار لە ٠٠:٢٩ی ٢٩ی کانوونی یەکەمی ٢٠٢٠ نوێ کراوەتەوە.


Курдипедиа - ئەنجومەنی سێنفیی مامۆستایانی (سەقز و زێویە) کراونەوەی قوتابخانەکانیان بە مەترسی جیددی بۆ قوتابییان و مامۆستایان و خەڵک وەسف کردو\n📝 ئەنجومەنی سێنفیی مامۆستایانی (سەقز و زێویە) کراونەوەی قوتابخانەکانیان بە مەترسی جیددی بۆ قوتابییان و مامۆستایان و خەڵک وەسف کردو | Группа: курдские документы | Язык статьи: 🏳 کوردیی ناوەڕاست\nئەنجومەنی سێنفیی مامۆستایانی (سەقز و زێویە) کراونەوەی قوتابخانەکانیان بە مە...\nئەنجومەنی سێنفیی مامۆستایانی کوردستان (سەقزسەقز و زیویە) بەیاننایەکەیان لە پێوەندی لەگەڵ کرانەوەی قوتابخانەکان بڵاو کردەوە.\nلەو بەیاننامەیەدا، هاتووە، دەرکردنی بەخشنامە بۆ کرانەوەی قوتابخانەکان لەو بارودۆخەدا نیشان دەدات کە ئەو کەسانە لە وەزارەتخانە بڕیار دەدەن، کەسانێکی نائاگا و ناشارەزان بە کێشەی پەروەردە و بارهێنان، بێ ئەزموونن و توانای شرۆڤەی دۆخی کۆمەڵگایان نییە و بە پەلە و نائاگایانە وەها بڕیارێکیان داوە، کە زەڕبەیەکی قورس لە پەیکەری پەروەردە و بارهێنان دەدات؛ دور لە عەقڵ و لۆژیکە کە ئێوە بۆ میلیۆنەها بەردەنگی خۆیان چووکەترین ماف و رێز دانانێن و بەو بڕیارانەتان ژیانی خەڵکتان تێکداوە.\nلە بەشێکی ئەو بەیاننامەیەدا هاتووە: لە حاڵێکدا بە پێشوازیی کرانەوەی قوتابخانەکان دەچین کە هێشتا بەرپرسانی پەروەردە و بارهێنان، نەگەیشتوونەتە بڕیاریکی کۆتایی و ماوە ماوە بابەتەگەلێکی دژ بەیەک باس دەکەن کە پەشۆکاوی و بێ بەرنامەیی ئێوە نیشان دەدات.\nبەرپرسان بۆ کرانەوەی قوتابخانەکان سێ دۆخی (سپی، زەرد و سوور)یان لە بەرچاو گرتووە کە ئەوان بۆ خۆیان هیچ دەرک و تێگەیشتنێکیان لەو دۆخە سێ لایەنە کە ئاماژەیان پێکردووە نییە. ئامارێکتان نییە باس لەو دۆخە بکات کە ئێوە باسی دەکەن. هیچ ڕێوشوێنی شیاوتان لە بەرچاو نەگرتووە، کەرەستەی شیاوی تەندروستی و دڵنیایی لە قوتابخانەکان دابین نەکراوە و تەنانەت قوتابخانە بودجەی بۆ دابینکردنی سەرەتاییترین کەرەستەی تەندروستیش نییە.\nلەو بەیانییەدا هاتووە بەڕیز وەزیر؛ کرانەوەی قوتابخانە بە بێ دابینکردنی کەرەستەی سەرەتایی تەندروستی و فەزایەکی شیاوی تەندروستی، ئامادەکردنی بەستێنێکی گیان لەدەستدانە بۆ قوتابییان و مامۆستایانە و بەرپرسایەتیی ئەو دۆخە بۆ بەرپرسانی وەزارەتخانە دەگەڕێتەوە.\nئەنجومەنی سێنفیی مامۆستایانی کوردستان (سەقز و زیویە) کرانەوەی قوتابخانەکان لەو بارودۆخەدا بە شیاو نازانێ و بە مەترسییەکی جیددی بۆ سەر قوتابییان و مامۆستایان و خەڵک دەزانێت هەروەها بەرپرسانی پەروەردە و بارهێنان ئاگادار دەکاتەوە کە دەست لە عینادی و بێ بەرنامەیی هەڵگرن و بڕیارێکی عاقڵانە کە بەرژەوەندیی هاووڵاتییان لەخۆوە بگرێت لە بەرچاو بگرن و هەر جۆرە خەسارێکی گیانی و ماڵی بۆ قوتابییان، بنەماڵەکانیان و مامۆستایان، دووکەڵەکەی دەچێتە چاوی بەرپرسانی وەزارەتی پەروەردەوەزارەتی پەروەردە و بارهێنان و ئێوە دەبێت وڵامدەری پێکهێنانی ئەو بارودۆخە بن.\n#سەقز | #وەزارەتی پەروەردە |\n 📡 | 🏳 کوردیی ناوەڕاست | ماڵپەری کوردپا - 06-08-2020\n1. 👁 06-08-2020\n1. 👁 انجمن صنفی معلمان کردستان (سقز و زیویه) بازگشایی مدارس را خطری جدی برای دانش‌آموزان، معلمان و مردم دانست\n📅 Publication date: 06-08-2020\n🌐 Original Language: 🇮🇷 Персидские\n➕ Добавил (Roj Hejar) на Sep 7 2020 6:54PM\n👌 Эта статья была рассмотрена и выпущена (Hawrê Baxewan) на Sep 7 2020 8:58PM\n✍ Этот пункт недавно дополнено (Roj Hejar) на: Sep 7 2020 6:58PM\n👁 Этот пункт был просмотрен раз 360\n📷 Фото файл 1.0.1 31 KB Sep 7 2020 6:58PM Roj Hejar


Léon: The Professional 1994 | kurdsubtitle\nپاش ئەوەی ماثیلدای تەمەن ١٢ ساڵ خێزانەکەی دەکوژرێن، بکوژێکی پیشەگەر بەناوی (لیۆن) دەبێتە مامۆستای تا فێری ئەوە ببێت تۆڵەی خۆی بکاتەوە\nژانەر ئەكشن تاوان دراما هەستبزوێن\nداهات 45 ملیۆن دۆلار\nدەرهێنەر Luc Besson\nئەكتەرەكان Peter Appel Danny Aiello Gary Oldman Natalie Portman Jean Reno\nئەم فیلمە پلەی 31ـەمی هەیە لە ڕیزبەندی 250 باشترین فیلمەکانی مێژوو\nیەکێک لە باشترین فیلمەکان..! ئاکتی ناتالی و جوانی و جیاوازی چیرۆکەکە ڕۆحێکی تری بە فیلمەکە بەخشیوە💜😊🌼فیلمێکی زۆررر تایبەتەەەە زۆر زۆر😸💜🌼وەفای ئەو کچەو گرنگی پێدانی پیاوەکە بە شاراوەیی..! بەجدی زۆرر چیرۆکێکی جوانە..


ئەگەری لەسێدارەدانی زیندانیەكی سیاسی لە شاری سەقز – زاگرۆس پۆست\nماڵەوە / کوردستان / ئەگەری لەسێدارەدانی زیندانیەكی سیاسی لە شاری سەقز\nئەگەری لەسێدارەدانی زیندانیەكی سیاسی لە شاری سەقز\nیه‌ك شه‌ممه 9 تشرینی دووه‌م 2014\tکوردستان, هەواڵ 52 جار خوێنراوه‌ته‌وه\nمستەفا سەلیمی زیندانی سیاسیی خەڵكی شاری سەقز دوای 11 ساڵ زیندانی كردن لە گرتووخانەكانی كۆماری ئیسلامیدا، لە بەردەم مەترسی ئێعدام كردندایە.\nبنەماڵەی ئەو زیندانییە سیاسییە وێڕای دەربڕینی نیگەرانی خۆیان باسیان لەوە كردووە، كە لە ماوەی ئەو 11 ساڵەدا سەردانی سەرجەم ناوەندە قەزایی و ئەمنیەتییەكانی كۆماری ئیسلامیمان كردووە، بەڵام هیچ وڵامێكیان پێ نەداوینەتەوە.\nمستەفا سەلیمی هاوسەرگیری كردووە و خەڵكی ئاواییەكی سەر بە شاری سەقز لە پارێزگای سنەیە و ساڵی 1382ی زایینی لە شاری “نەهاوەند”دایە و بەپێی زانیارییەكانی كەمپەینی بەرگری لە زیندانیانی سیاسیی و مەدەنی، دوای راگرتنی بۆ ماوەیەكی درێژ لە بنكە ئەمنیەتی و ئیتلاعاتییەكاندا كراوە و سەرەنجام لە لایەن دادوەری كۆماری ئیسلامی لە دادگای “سەقز” بە تۆمەتی ئەندامیەت لە حیزبێكی كوردستانی نەیاری كۆماری ئیسلامی بە ئێعدام مەحكوم كراوە.\nسێ شه‌ممه 6 ئه‌یلول 2016\t5,291


یەکەمین فیلم سینەمایی ئێلام لە میلان درەوشایەوە - Mehr News Agency\nAP ١٣٩٨ گەڵاڕێزان ١١ ١٧:٣٠\nNews Code 29149\nبە ڕاپۆرتی ئاژانسی هەواڵی مێهر، فیلمی سینەمایی "چوارکۆچکەی سوور" کە دەڕوانێتە کارەساتی بوردۆمانی زەوی تۆپی پێی چواری شاری ئیلام و کوژران و برینداربوونی ژمارێکی زۆری خەڵکی سڤیل لە لایەن فرۆکەکانی بەعسییەوە لە سەردەمی شەڕی بەرەڤانی پیرۆزدا، توانی لە فێستیڤاڵی جیهانی (FICTS)ی میدالیای بلووری و لەوحی زێڕینی باشترین فیلمی سینەمایی مسۆگەر بکات.\nئەم فیلمە لە دەرهێنانی هاوبەشی حەسەن و حسێن سەیدخانی (دوو برای ئیلامی) و لە لایەن سەید عەلی‌ڕەزا سەجادپوور بەرهەم هاتووە و تێیدا مەحموود مەقامی، ئەندیشە فوولادوەند، مەهدی ئەسەدی، جەمشید جیهان زادە، عەلی ئۆسیوەند و شاری کوانی فەڕەنسی دەوریان گێڕاوە.\nشایانی باسە، داریووش سەوڵەت سەرکۆنسولی ئێران لە میلان تیمی دەرهێنەری فیلمی "چوارکۆچکەی سوور"ی لە ڕێوڕەسمی بەخشرانی خەڵاتی فێستیڤاڵی فیکتس لە لایەن فرانکۆ ئۆسکانی سەرۆکی فیدراسیۆنی جیهانی ئەو خەڵاتە هاوڕێی کرد.


تونێلێك بۆ ژینگە و ژیان\n"پاراستنی ژینگە، پاراستنی ژیانی داهاتوومانە". ئەمە نوسینی من بوو لەسەر پارچە كارتۆنێك دەربارەی پڕۆژەی (تونێلی هوشیاری لەسەر گوڕانكارییەكانی كەش و هەوا) نوسیم.\nهەفتەی رابردوو لەسەر بانگهێشتی هاوڕێیەكم سەردانی زانكۆی سلێمانیم كرد بەمەبەستی لەنزیكەوە بینینی پڕۆژەی ( تونێلی هوشیاری لەسەر گوڕانكارییەكانی كەش و هەوا).\nچالاكییەكە لە كەمپی نوێی زانكۆی سلێمانی، لەلایەن بەشێك لە مامۆستایانی دەستەی كوردستانی بۆ دیراساتی ستراتیژی و تویژینەوەی زانستی و ئارت پڵەس و پارێزەرانی ئاوی عیراق -وە پولیك لە خویندكارانی بەشەكانی پەروەردەی تایبەت و فەلسەفە و كیمیا و بایولوجی بەهەماهەنگی زانكۆی سلێمانی و فەند كردنی پروژەكە لەلایەن كونسولخانەی گشتی ئەڵمانیا لە بەغداد رێكخرابوو، ماوەی سێ رۆژی خایاند، ئامانج لە رێكخستن و دروستكردنی تونێلێك لەپێناو پاراستنی ژینگەی كوردستان و كاركردن بۆ هۆشیاركردنەوەی تاكی كورد بوو.\nمامۆستا شنە و ماموستا شاگوڵ و گروپیك لە خوینكارانی بەشەكانی پەروەردەی بنەڕەت و بەشی فەلسەفە و بەشی كیمیا و بایولۆجی لە زانكۆ خۆبەخشانە بەشداری دروسكردنی تونێلەكە بوون. دروستكردنی پڕۆژەكە لە پلاستیكی كوكراوە لەگەڵ كەلوپەلی بەكارھاتوو پێكهاتبوو، كە لە خۆڵ و خشاكی ناو زانكۆ بەكارهێنرابوویەوە، لەناو پڕۆژەكە چەند فۆتۆیەكی تایبەت بە ژینگە و پۆستەری جیاواز لەسەر كارەساتەكانی پیس بونی سروشت نمایش كرابوو، هەروەها بە زمانەكانی كوردی، عەرەبی و ئینگلیزی چەند دروشمێك دەربارەی ژینگە نوسرابوون، لەگەڵ ئەوەش شوێنێك تەرخان كرابوو كە میوانانی پڕۆژەكە راو بۆچونی خۆیان بنوسن.\nهەریەك لە بەڕێزان خاتوو شاگوڵ و خاتوو شنە، وەك دوو ئەكادیمی و پسپۆڕ لەو بوارە لەوێ زایاری زۆر وردیان خستەڕوو، لەسەر كشتوكاڵ، پیس بونی ئاو و هەوا، ئاژەڵ، بەرهەمی خۆماڵی، قسە و گفتوگۆ دەكرا.\nلەوێ پیبَشنیاری ئەوە بۆ میوانان دەكرا لەبری بەكارهێنانی دەبەی ئاوی پلاستیكی، بتڵی دۆستی ژینگە بەكاربهێنرێت، كە پێكهاتووە لە تەرمۆزەیەكی بچووك، هەروەها لەبری زەرف و عەلاگە، تورەكەی بچوك بەكاربهێنرێت، بەمەش دەبینە رێگر لە بەشێك لەو پیس بونەی ئەمڕۆ كە لە ژینگەی كوردستان بونی هەیە.\nلە ساڵی 2019 كاتی سەردانی توركیام كردەوە، لەوێ بینیم هەموو كەسێك لەكاتی بازاڕ كردن تورەكەیەك یان زیاتری لەگەڵ خۆی پێبوو، پێشتر بەو جۆرە نەمدیبوو، رۆژێك لە بازاڕ كردن بووم، لەكاتی پارەدان كاشێرەكە لێی پرسیم ئایا زەرف و عەلاگەم پێویستە یاخود نا، پاشان پرسیاری ئەوەشی كرد كە كام سایزی عەلاگەم دەوێت، لەبەرئەوەی ئیتر بەكارهێنانی زەرف و عەلاگە كرابوو بە پارە و دەبوو بە پارە كام سایزت دەوێ بیكڕیت، ئەمە پاڵنەرێك بوو بۆ ئەوەی خەڵك لەو وڵاتە هەمیشە لەكاتی بازاڕ كردن، تورەكەی خۆی پێبێت. ئەم بڕیارە بۆ ریگریكردن لە پیس بونی سروشت و ژینگە لەجێی خۆی بوو وە لەلایەن خەڵكەوە پێشوازی لێكرا هیچ كێشە و ناڕازاییەك لەسەری نەبوو.\nلە چالاكییەكەی بەردەم كتێبخانەی زانكۆی سلێمانی، پڕۆژەكەیان جێی دەسخۆشی بوو، بەوەی تێچوویەكی كەم و كارێكی سەرنجراكێش بوو، تونێلەكە لە دەبەی پلاستیكی و قتوی بەكارهاتووی خۆڵ و خشاكی ناو زانكۆ دروستكرابوون.\nئەم چالاكییە كاریگەر بوو، لەبەرئەوەی لەبری كۆنفڕانسەكانی ناو هۆڵەكان و تێچوویەكی زۆر لە رووی مادییەوە، لە شوێنێكی مەیدانی وەك كامپوسی زانكۆی سلێمانی بەڕێوەچوو، جگە لە مامۆستایان و خوێندكارانی زانكۆ، لە چین و توێژەكانیتری دەرەوەی زانكۆش سەردانی پڕۆژەكەیان دەكرد.\nرێكخستنی ئەم جۆرە كار و چالاكییانە لەلایەن كەسانی پسپۆڕ و شارەزا و خەم خۆرەوە چەند كارێكی پێویست بێت، ئەوەندەش پیرۆز و جوانە، لێرەوە كارەكانی ئەو بەڕێزانە بەرز دەنرخێنم بێشك كارێكی جوان و لەو پەڕی خەمخۆری خۆیان بوو بۆ ژینگەی كوردستان.\nتەنها سەرنجم لەسەر ئەو چالاكییە ئەوەبوو كە پێویست دەكات ئەم جۆرە چالاكییانە لە پلاتفۆڕمی جیاواز ئەنجامبدرێت، لەبەر ئەوەی پێش هەموو شتێك هوشیاركردنەوەی تاك و دواتر چین و توێژەكانی ناو كۆمەڵگەش پڕۆسەیەكی هێواش و دورودرێژە، لەبەرئەوە پێویستە ئەم جۆر چالاكییانە پڕۆسەیەكی مەودا درێژی هەبێت و بەردەام بێت لە شوێنە مەیدانەكان. ئەوەی باسكرا بەنیازن لە داهاتوویەكی نزیكدا سەردانی چەند خوێندنگەیەك بكەن تەنانەت گەشتێك ساز بكەن بۆ شوێنی مەیدانی بۆ خوێندكاران تاكوو لە نزیكەوە ژینگە و سروشتی ئەو شوێنانە ببینن كە چۆن پیس بووە و روبەرووی كارەسات بۆتەوە.


دکتۆر مەدیحە سۆفی: وڵاتە بوژاوەکان و ڕۆڵی وزە لە پەیڕەوکردنی نادیموکراتی و لێکچووەکانی لەگەڵ هەرێمی کوردستاندا. – WTARIKURD\nدکتۆر مەدیحە سۆفی: وڵاتە بوژاوەکان و ڕۆڵی وزە لە پەیڕەوکردنی نادیموکراتی و لێکچووەکانی لەگەڵ هەرێمی کوردستاندا.\nبۆ خوێندنەوەی تەواوی بابەتەکە کلی بکەرە سەر وڵاتە بوژاوەکان و ڕۆلی وزە لە پەیڕەوکردنی نادیموکراتی و لێکچووەکانی لەگەڵ هەرێمی کوردستاندا


رۆحانی: تاران-باکو دەتوانن شاڕێیەک بۆ پەیوەست کردنی ئاسیا بە ئوروپا بن - SAHAR KURDISH (Sorani)\nرۆحانی: تاران-باکو دەتوانن شاڕێیەک بۆ پەیوەست کردنی ئاسیا بە ئوروپا بن\nMar 13, 2018 16:03 Asia/Tehran\nسەرۆکی کۆماری ئیسلامیی ئێران وتی: ئێران و کۆماری ئازەربایجان دەتوانن ببنە شاڕێیەک بۆ پەیوەست کرانی ناوچەکانی ئاسیاو ئەفریقا بەباکووری ئوروپا.\nحەسەن رۆحانی سەرۆکی کۆماری ئیسلامیی ئێران ئەمڕۆ سێ شەممە لەدیدار لەگەڵ شاهین مستەفا یێف وەزیری ئابووریی کۆماری ئازەربایجان لەتاران، ئیرادەی دەوڵەتەکان و نەتەوەکانی دوو وڵات لەپەرەی پەیوەندییەکان وهاوکارییە دوو قۆڵییەکانی بەگرینگ زانی.\nسەرۆکی کۆماری ئیسلامیی ئێران، پەیوەندیی تاران-باکوی ڕوو لەپەرەو لەچوارچێوەی بەرژەوەندییەکانی دوو نەتەوە زانی و جەختی کرد لەسەر هەوڵدان بۆ گەشەپێدان، بەهێزکران و پتەوکرانی هەمەلایەنەی پەیوەندیی و هاوکارییە دوو قۆڵییەکان.\nرۆحانی هەروەها جەختی کرد لەسەر پێویستیی درێژەیی ڕاوێژکاریی و هاوکاریی بەرپرسانی ئێران و کۆماری ئازەربایجان بۆ ئامادەکردنی سیستەمی مافەوانیی دەریای خەزەر و پلاندانان بۆ ڕێک خستنی چالاکییە هاوبەشە ئابوورییەکان لەو ناوچەدا.\nسەرۆکی کۆماری ئیسلامیی ئێران بەئاماژە بە بانگهێشتنی فەرمیی سەرۆک کۆماری ئازەربایجان بۆ سەفەر بۆ باکو لەداهاتوویەکی نزیکدا، هیوای دەربڕی: ئەو سەفەرە ببێتە مایەی پەرەسەندنی هەرچی زیاتری دۆستایەتییەکان، هاوکاری و پەیوەندییەکانی دوو وڵات.\nشاهین مستەفا ئێف وەزیری ئابووریی کۆماری ئازەربایجانیش وێڕای پێداگریی لەسەر ئیرادەی سیاسیی سەرۆک کۆمارانی ئێران و ئازەربایجان لەسەر پەرەی پەیوەندیی هەمەلایەنەی تاران-باکو، وتی: سەرمایەنانەوەی یەکسان و بارستای ئاڵووێرە بازرگانییەکانی دوو وڵات لە چەندساڵی ڕابردوودا بەشێوەیەکی بەرچاو پەرەی سەندووە.\nوەزیری ئابووریی کۆماری ئازەربایجان بۆ بەشداربوون لە دوانزەهەمین دانیشتنی کۆمیسیۆنی هاوبەشی هاوکاریی ئابووریی ئێران و کۆماری ئازەربایجان سەردانی تارانی کردووە.\nپەیامی پیرۆزبایی سەرۆک کۆماری ئێران بە بۆنەی دەسپێکی ساڵی 2019\nروحانی: بایکۆتەکانی زاڵمانەی ئەمریکا بەدژی ئێران ، هەوڵێکی سەتی سەت، تیرۆریستییە